Kvety na mestskej lúke na Šafárikovom námestí sa neujali, darí sa tam burine

Landererov park na Šafárikovom námestí by mal byť hotový na jar budúceho roka. Mestská časť mala zaplatiť dve tretiny nákladov na jeho výstavbu, po novom však nový park zaplatí zrejme súkromný investor.

Správu sme aktualizovali STARÉ MESTO. Pri prechádzaní cez Šafárikovo námestie mali mať už Bratislavčania počas leta pocit, že sa ocitli sčasti na lúke. Aspoň taká bola vízia mestskej časti Staré Mesto, keď v apríli vysádzala na rohu Alžbetínskej a Sienkiewiczovej ulice zmes lúčnych kvetov. Malo ísť o prvý krok v rámci vybudovania Landererovho parku na Šafárikovom námestí. Kvety však dodnes nevyrástli. „Lúčna zmes bola zalievaná, semená pravdepodobne naklíčili, no s príchodom extrémnych horúčav vyschli. Časť zničili aj holuby,“ povedal starosta Starého Mesta Radoslav Števčík. Semená vyšli mestskú časť na 500 eur. Doteraz však Staré Mesto investovalo do obnovy parku 50-tisíc eur. Lúčnu zmes totiž mestská časť vysadila na mieste bývalej reštaurácie a kaviarne Kazačok, ktorá bola na Šafárikovom námestí v 60. rokoch 20. storočia. Donedávna po nej zostal len betón a dlažba, ktoré musela mestská časť odstrániť a do vzniknutej jamy naviezť štrk a novú zeminu. Práce, ako aj výsadbu kvetov robila firma A.I.I. Technické služby, ktorú si miestna samospráva vysúťažila vlani a zabezpečuje pre ňu čistenie ciest a údržbu zelene. Ide o súkromnú spoločnosť, ktorá je súčasťou konzorcia A.R.K. Technické služby, ktoré zabezpečuje čistenie ciest v správe hlavného mesta. Dodávateľ sa podľa Števčíka ponúkol, že lúčnu zmes vysadí opäť a na vlastné náklady. Urobí to však, až keď bude chladnejšie počasie. Zrejme v auguste alebo v septembri. „Mestská časť teda netratí nič. Počasie a prírodu však človek neovplyvní. Poučil sa však aj náš dodávateľ a novú výsadbu zrejme zakryje plachtou, aby nedošlo k mechanickému poškodeniu semien od holubov,“ povedal Števčík. Lúčne kvety pribudnú na Šafárikovom námestí všade tam, kde sa v súčasnosti nachádza asfalt a betón. Podľa starostu však nepôjde o meter vysokú trávu, ale celoročné lúčne kvety, ktoré budú kosiť raz či dvakrát do roka. Bratislavčania sa budú môcť po lúke prejsť, posedieť si na nej alebo si tam spraviť piknik. Trávniky, ktoré na námestí aktuálne sú, tam zostanú aj naďalej a budú sa kosiť ako doteraz. V novom parku sa ráta aj so zabudovanou závlahou. Kým dnes je pomer medzi zeleňou a asfaltom v parku s rozlohou takmer tritisíc štvorcových metrov takmer vyrovnaný, po novom bude zeleň zaberať vyše 80 percent plochy. Park sa tiež trochu rozšíri, smerom k bývalému obratisku autobusov. „Spolupracujeme aj s hlavným mestom, ktoré vlastní tieto pozemky, a park zarovnáme tak, aby tvoril uličnú čiaru s Dobrovičovou ulicou," povedal Števčík. Projekt po novom ráta len s jedným priečnym chodníkom, ktorý spojí Sienkiewiczovu so Štúrovou ulicou. „Ďalšie chodníky necháme na ľudí, aby si ich sami vyšliapali tak, ako im bude prirodzené a potom ich tiež vydláždime," povedal Števčík. V parku sa presunie detské ihrisko (bližšie k policajnej stanici) a okrem zelene v ňom pribudne aj oplotený výbeh pre psy (pri bývalom obratisku autobusov) a sezónny pavilón (pri fontáne Marína). V pavilóne sa budú konať rôzne kultúrne akcie ako tanečné predstavenia, výstavy či diskusie. Jeho súčasťou by mali byť aj toalety a kaviareň. Pôjde o montovanú stavbu, ktorá bude vo vynovenom parku od jari do jesene. „Boky pavilónu budú tvoriť veľké plachty, ktoré sa budú dať počas pekného počasia vyhrnúť a naopak, ak bude chladno, tak sa stiahnu a vytvoria steny proti vetru," povedal Števčík. Fontána Marína sa v Landererovom parku zachová a do parku s Kačacou fontánou mestská časť zasahovať nebude. Nový park by mal stáť okolo 300-tisíc eur. Doteraz sa hovorilo, že 200-tisíc zaplatí mestská časť a zvyšok stavebník, ktorého malo Staré Mesto vysúťažiť. Mestská časť má však nový plán. „Aktuálne rokujeme s partnerom, ktorý by investoval do výstavby parku,“ povedal Števčík. Mestská časť sa totiž podľa neho snaží využiť potenciál investorov v Starom Meste, aby okrem vlastnej výstavby prispeli k zlepšeniu života obyvateľov aj v rámci komunitných projektov. Števčík spoluprácu s partnerom špecifikovať nechcel. Podľa zistení denníka SME má však ísť o spoločnosť HB Reavis. Tá však o prípadnom partnerstve takisto mlčí. Rekonštrukcia Šafárikovho námestia sa začala riešiť ešte v roku 2015. Vtedy sa mestská časť pýtala ľudí z okolia, ako si predstavujú novú podobu parku. Z návrhov vzišlo, že Staromešťania chcú, aby námestie slúžilo najmä na relax. V roku 2016 vypísalo Staré Mesto architektonickú súťaž a projektantom sa stala francúzska firma Földeak & Bennaceur Conseil Conception. Tá navrhla novú podobu Landererovho parku, ktorý má byť hotový na jar 2018. Aktuálne mestská časť podľa Števčíka vybavuje prípojky inžinierskych sietí a s rekonštrukciou námestia sa má začať v septembri. Prestavba by sa mala uskutočniť v dvoch etapách. V rámci prvej sa má v parku rozbiť asfalt a betón, vybudovať chodník či vysadiť kvety. Druhá etapa spočíva v montovaní sezónneho pavilónu. Ak ho nestihnú urobiť tento rok, dokončia ho na budúcu jar. Nový park na Šafárikovom námestí nenesie názov Landererov len tak náhodou. Názov pripomína niekdajšiu dominantu Šafárikovho námestia – Landererov palác, ktorý zbúrali v roku 1944 počas leteckého útoku na rafinériu Apollo. Vlastnil ho prvý bratislavský kníhtlačiar, neskôr bol prestavaný na kasárne. S pozemkom medzi Dobrovičovou, Alžbetínskou a Gajovou ulicou mala predchádzajúca starostka Tatiana Rosová iné plány. Chcela ho využiť na podzemné garáže. To sa však nestretlo so súhlasom Staromešťanov. Neskôr tam aktivisti okolo architekta Olivera Kleinerta rozbehli projekt Šafko. V recyklovaných lodných kontajneroch sa zamerali na propagovanie lokálneho dizajnu a módy, spoluprácu s Cyklokuchyňou, občianskym združením Vagus, ktorý pomáha ľuďom bez domova, či humanitárnou organizáciou Magna, ktorá pomáha deťom v núdzi, a konali sa tam aj rôzne výstavy či workshopy. Podľa Števčíka však nespĺňali nájomné podmienky a museli odísť. Starosta však podľa Dany Kleinert, jednej z autorov projektu, zasiahol mimo svojej právomoci do úspešne sa rozbiehajúceho projektu. O zrušení projektu Šafko sa preto jeho autori dodnes so Števčíkom súdia. „O kvalite nášho projektu svedčí aj cena za architektúru CE-ZA-AR 2015, kde medzinárodná porota ocenila Šafko víťaznou cenou v kategórii exteriér,“ dodala Kleinert. Števčík plánuje zrekonštruovať alebo vybudovať do konca svojho volebného obdobia, a teda tento alebo budúci rok, ešte minimálne jeden alebo dva parky. V hre sú tieto lokality - Jakubovo námestie, Fajnorovo nábrežie a Kmeťovo námestie. Ich výstavbu by podľa Števčíka mohli opäť zaplatiť súkromní investori, ktorí v Starom Meste stavajú. S obyvateľmi z Jakubovho námestia už mestská časť diskutovala a zistila, že ľudia chcú najmä zeleň, no vzápätí aj dostatok parkovacích miest. „Práve parkovanie je nielen podľa nášho názoru, ale aj územných plánovačov a urbanistov do veľkej miery limitom tohto námestia,“ povedal Števčík. Víziou mestskej časti je, aby sa námestiu vrátila jeho pôvodná funkcia, bolo na ňom menej áut a viac zelene a priestoru pre chodcov. Domácim z danej lokality by však chcela parkovacie miesta zabezpečiť. Števčík však poukázal aj na to, že po dokončení prestavby bývalej pôrodnice na Bezručovej ulici na byty, pribudne v lokalite množstvo áut, s ktorými sa budú musieť vyrovnať. Mestská časť musí navyše o prestavbe Jakubovho námestia rokovať aj s firmou BPS Park, ktorá prevádzkuje na námestí parkovanie, keďže bývalé vedenie Starého Mesta s ňou podpísalo zmluvu do roku 2026. Obnovou by mohlo prejsť aj okolie detského ihriska na Fajnorovom nábreží oproti Filozofickej fakulte Univerzity Komenského. Staré Mesto už má aj architektonický plán od francúzskej firmy Földeak & Bennaceur Conseil Conception. Na nábreží by mala byť oddychová zóna, ktorá by nadväzovala na tú pred nákupným centrom Eurovea, pričom by sa prepojila aj s Landererovým parkom na Šafárikovom námestí, keďže oba projekty robí ten istý ateliér. Problém je však v tom, že pozemky na nábreží nevlastní Staré Mesto, ale Verejné prístavy. Tie už však s mestskou časťou dlhšie rokujú o prenájme. „Veríme, že k finálnej dohode medzi spoločnosťou Verejné prístavy a mestskou časťou Staré Mesto dôjde v najbližšom období," povedal hovorca Verejných prístavov Martin Kontúr. Podmienky na prenájom špecifikovať nechcel, keďže sú ešte predmetom neuzavretých rokovaní. Staré Mesto má už pripravený aj projekt revitalizácie Kmeťovho námestia. Aktuálne však rokuje s pamiatkarmi o zónach v parku. Mestská časť by v ňom chcela po diskusiách s obyvateľmi z okolia vybudovať ihrisko pre deti, piknikovú zónu, výbeh pre psy, stroje na cvičenie či šachové stoly. Tento rok a vlani mestská časť dokončila opravy dvoch parkov - na Svoradovej a Belopotockého.


Vulgárny Trump priznal neveru a taktiku zvádzania. Môže ho to pochovať

Od Trumpa začali odskakovať politickí prívrženci, ktorí ho predtým podporili.

Autor je bývalý novinár, o svojej prvej americkej prezidentskej kampani pre slovenské médiá písal v roku 2000. Vyštudoval politickú komunikáciu na University of Leeds. WASHINGTON, BRATISLAVA. Ešte nikdy prezidentská kampaň v USA neklesla tak hlboko ako v noci na sobotu a nie je prekvapujúce, že za to môže Donald Trump. Denník Washington Post zverejnil doteraz nepublikované zábery z relácie NBC Access Hollywood, kde sa Trump zhovára s celebritným reportérom Billym Bushom mimo kameru – ale mikrofón beží. Hovoril na ňom vulgárne ako zvádza ženy a ako si to môže dovoliť – a ako takto zvádzal aj vydaté ženy. „Krásne ženy ma automaticky priťahujú, okamžite ich začnem bozkávať, je to ako magnet. Bozkávam, nečakám. A keď ste hviezda, proste vám to dovolia. Môžete si robiť čo chcete... Chyťte ju za „pussy“ (pozn. vulgarizmus pre pohlavný orgán)“. Keď hovoril o vydatej žene: „Vyšiel som po nej, bola v Palm Beach a nepodarilo sa, priznávam. Chcel som ju po*** (pozn. slovo f***), bola vydatá... Ťažko som po nej vyšiel,“ povedal Trump. „Išiel som po nej ako ku*** (pozn. slovo na b). Mala tieto veľké falošné kozy...“. Trump prichádzal na natáčanie seriálu Tak ide čas (v 90. rokoch soap operu vysielala aj televízia Nova). Televízia NBC v noci na sobotu zverejnila, kto má byť tou ženou: moderátorka relácie Access Hollywood a dnes relácie Entertainment Tonight Nancy O´Dellová. Po zverejnení videa sa jeho kampaň ocitla v rozklade, ktorý je pre tento typ kampane a mesiac pred voľbami nevídaný. V čase, keď americké televízie mali vysielať správy o účinkoch devastujúceho silného hurikánu Matthew na juhu USA (ako robili po celý deň), večerné správy a prime time opäť patril Trumpovi. Televízie išli s témou naživo ešte o jednej po polnoci a pre Trumpa, ktorý sa chváli ako mu stačí minimálny spánok, to bude o chvíľu veľmi ťažké vstávanie, ktoré môže znamenať de facto predčasný koniec kampane. V Trump Tower sa dokázali ako-takému „sorry“ vyhnúť iba pár hodín. Najprv to bolo, že išlo iba o debatu a lá športová šatňa. Potom to bolo písomné stanovisko s ospravedlním a krátko po polnoci vo videu na sociálnych sieťach už Trump povedal ospravedlnenie niekoľkokrát. Stále iba tak trumpovsky, keďže jeho pokora trvala pár minút, než vytiahol neveru Billa Clintona a zaútočil na svoju oponentku. „Čo som povedal, bolo nesprávne a ospravedlňujem sa... Povedal som a urobil veci, ktoré ľutujem a mrzia ma slová vo viac ako desať rokov starom videu.. ,“ povedal Trump. Bolo to zrejme jeho prvé ospravedlnenie v jeho politickej kariére. Tých pár hodín a obzvlášť 48 hodín pred kľúčovou prezidentskou debatou zrejme budú mať na jeho kampaň devastujúce následky. Tie sa začali ukazovať už od včerajšieho večera. Od Trumpa začali odskakovať politickí prívrženci, ktorí ho predtým podporili, senátor z Utahu Mike Lee ho dokonca vyzval, aby z kampane odstúpil. Kritika prichádzala od senátneho lídra, šéfa vedenia republikánov a predsedu Snemovne reprezentantov Paula Ryana. Ryan povedal, že je z Trumpových slov „zhnusený“ a okamžite zrušil účasť na kampaňovom zhromaždení s ním vo Wisconsine. V republikánskej strane sa podľa informácií médií už mala začať formovať skupina, ktorej cieľom má byť Trumpa zastaviť, aby nepoškodzoval viac kandidátov do Senátu a Snemovne reprezentantov. Demokratom posledné týždne rástla šanca získať späť moc nad Senátom. Od Trumpa, ktorý vyzbieral menej peňazí na kampaň než súperka, začali v noci odskakovať aj tí z mála významnejších donorov. Takýto moment ešte moderná americká prezidentská kampaň nezažila - keď môžu diváci sledovať svojho možno budúceho prezidenta ako ponižuje ženy a priznáva takýto životný štýl. V normálnom volebnom cykle by nasledoval okamžitý kolaps kandidáta. Lenže toto nie je normálny volebný cyklus a Trump počas celého roka dokázal, že takmer všetko, čo povie, je v poriadku. Takmer všetko – boli už momenty, ktoré ho poslali v prieskumoch na čas do voľného pádu. Svojho času Trump povedal, že aj keby niekoho zastrelil, tak ho to nepoškodí. Toto však môže byť iné. Je jasné, že medzi jeho tvrdými prívržencami, a že jeho voličskou základňou to zrejme nepohne. Bude preňho však takmer nemožné, ak nie úplne nemožné, svoju základňu rozšíriť – nepohla sa výrazne už pár týždňov. Posledné prieskumy ukázali, že k Hillary sa už priklonili okrem demokratických aj nezávislí voliči a počet nerozhodnutých sa stále znižuje. Navyše už v nedeľu sa Trump postaví Hillary zoči-voči v druhej debate. Tá má byť štýlom „town hall“. Kandidáti sa budú prechádzať a rozprávať s nerozhodnutými voličmi, ktorí budú klásť otázky. Dá sa očakávať, že Trumpov charakter a zverejnené video bude hlavnou témou. Keďže video začalo jeho kampaň pochovávať, jeho interakcia v debate môže napáchať ďalšie nenapraviteľné škody. Krízový štáb v Trumpovom sídle musí byť v stave paniky a ťažko povedať, či sa im podarí za niekoľko hodín pripraviť efektívnu obranu – a čo je dôležitejšie, či sa jej kandidát s pekelne podrezaným jazykom bude držať. Očakáva sa, že by mohla v počte divákov prekonať aj historicky rekordnú prvú debatu – tú sledovalo 84 miliónov Američanov.


Sociológovia nesúhlasia s predĺžením predvolebného moratória

Už teraz je moratórium podľa SAV pridlhé.

BRATISLAVA. Návrhy na predĺženie moratória na zverejňovanie prieskumov preferencií politických strán pred voľbami sú v rozpore s princípmi slobody slova, zvýhodňujú politické strany na úkor verejnosti a môžu povzbudiť sledovanosť manipulatívnych zdrojov informácií. Sociologický ústav Slovenskej akadémie vied (SAV) to uviedol v stanovisku, ktoré agentúre SITA poskytla hovorkyňa SAV Monika Hucáková. V poslednom období sa viacerí politici vyslovili za predĺženie predvolebnej lehoty zákazu zverejňovania výsledkov prieskumov preferencií na 30 dní. S takýmito návrhmi sociológovia nesúhlasia, pričom už súčasnú právnu úpravu považujú za reštriktívnu. V stanovisku Sociologický ústav SAV pripomína, že okrem Slovenska sú v Európe len dve krajiny s moratóriom dlhším ako sedem dní, a to Taliansko - 14 dní a Čierna Hora - 15 dní.Zákaz zverejňovania výsledkov výskumov pred voľbami podľa sociológov informačne znevýhodňuje verejnosť pred politickými stranami a inými záujmovými skupinami, ktoré môžu mať vďaka objednaným výskumom aktuálne informácie o volebných preferenciách a trendoch. Návrh na predĺženie zákazu prichádza v situácii, keď na Slovensku nie je dostatočná politická vôľa urobiť z výskumov verejnej mienky službu občanom podporovanú verejnými zdrojmi. Štátny Ústav pre výskum verejnej mienky pod Štatistickým úradom v roku 2009 zrušili s odôvodnením, že „politizuje úrad“. Pre porovnanie, v Českej republike je z verejných zdrojov podporované Centrum pre výskum verejnej mienky, ktoré ako službu verejnosti pravidelne uverejňuje nielen prieskumy volebných preferencií, ale aj ďalšie prieskumy verejnej mienky týkajúcich sa aktuálnych politických otázok. Sociologický ústav SAV namiesto predlžovania moratória navrhuje jeho skrátenie a zavedenie „alternatívnej regulácie“ zverejňovania predvolebných výskumov. „Zverejňovanie by mohlo byť podmienené členstvom výskumnej agentúry v renomovanom profesijnom združení a publikovaním základných metodologických parametrov výskumu. Samozrejmosťou by malo byť i zverejnenia zadávateľa výskumu,“ uzavreli sociológovia.Predseda Slovenskej národnej strany Andrej Danko navrhuje, aby sa prieskumy nezverejňovali 30 dní pred voľbami. Návrh zdôvodnil tým, že prieskumy sa na Slovensku kupujú. Predseda Smeru Robert Fico by moratórium na zverejňovanie prieskumov predĺžil až na 60 dní pred voľbami.


STĹPČEK PETRA SCHUTZAPo nominačnom zjazde SaS padajú zábrany
 Sulík poupratoval
 Blahovú vyhodili
 Komentár Tkačenka
 Rozhovor s Kiššovou
Schutzov stĺpček
 Pred kongresom
 Fotogaléria

Argument, že po voľbách by hrozil rozpad klubu, je absurdný.

Za zlatý štandard debaty o kríze v SaS platilo vyhýbanie sa výrazu „čistka“. Je citovo podfarbený, mohol by viesť až k pocitu, že autor sympatizuje s jednou zo strán sporu. Po nominačnom zjazde SaS zábrany padajú. Áno, zjazde. Z ponovembrových partajných slovníkov sa totiž zjazd vytratil pre obavu, že tú-ktorú stranu by mimovedome asocioval s komunistami. Keďže, všakáno, KSČ nesnemovala, „nekongresovala“, ale vždy zjazdovala. Asociáciu so štátostranou tentoraz plne opodstatňuje autoritatívny zásah predsedu. Ešte aj keď tzv. „demokratické jadro“ má čosi tiež na rováši, odstrániť z listiny profilových ľudí, ktorí bojovali vojny so Smerom vždy v prvej línii, je zvrhlosť. „Argument“, že po voľbách by hrozil rozpad klubu, je absurdný na všetky spôsoby. Matkou všetkých absurdít sa stáva zoči-voči situácii, ktorá nehrozí, ale už stojí. Tu a teraz pred voľbami. Galko a spol. sa zatiaľ nevyjadrujú. Do uzávierky listín majú ešte dva mesiace na zváženie, odkiaľ môžu Sulíkovi a spol. najviac škodiť.


Trump v Rijáde: USA nebudú nikomu vnucovať svoj spôsob života

Americký prezident žiadal vytvorenie koalície štátov proti extrémizmu.

RIJÁD. Americký prezident Donald Trump vyhlásil v nedeľu v saudskoarabskom Rijáde, že Spojené štáty požadujú vytvorenie "koalície štátov" na Blízkom východe, ktorej cieľom by bolo "potláčanie extrémizmu". V rámci prejavu na Arabsko-islamsko-americkom summite za účasti predstaviteľov 55 krajín tiež prisľúbil, že "bude upevňovať najstaršie priateľstvá Ameriky a hľadať nových partnerov v mierovom úsilí". Pred lídrami prevažne moslimských krajín sa Trump vyjadril, že USA sa nebudú "snažiť vnucovať svoj spôsob života iným, ale otvoria svoju náruč v duchu spolupráce a dôvery". Zdôraznil, že boj proti terorizmu nie je súbojom medzi rôznymi náboženstvami alebo civilizáciami, ale medzi "dobrom a zlom". "Toto je boj medzi barbarskými zločincami, ktorí sa snažia vymazať ľudské životy, a slušných ľudí všetkých vierovyznaní, ktorí sa snažia tieto životy chrániť. Je to boj medzi dobrom a zlom," povedal americký prezident na summite v Rijáde. Saudskoarabský kráľ Salmán, ktorý je hostiteľom Trumpa, vyjadril na tomto stretnutí odhodlanie potlačiť Islamský štát a iné teroristické organizácie. Za "priekopníka globálneho terorizmu" pritom označil znepriatelený Irán. "Islam bude vždy náboženstvom milosrdenstva a pokojného súžitia... Dnes však vidíme ľudí, ktorí sa snažia podať skreslený obraz o náboženstve," konštatoval Salmán v rámci summitu, ktorý sa začal prednesom veršov z Koránu. Nedeľné vystúpenie na Arabsko-islamsko-americkom summite bolo prvým významným prejavom Trumpa v rámci prvej zahraničnej cesty po nástupe do úradu, ktorú začal v sobotu dvojdňovou návštevou Saudskej Arábie. Moslimských lídrov pri tejto príležitosti ubezpečil, že "neprišiel, aby poúčal iných" o ich náboženstve či spôsobe života. Namiesto toho chce "ponúknuť partnerstvo založené na zdieľaných záujmoch a hodnotách". Americký prezident zároveň obvinil prezidenta Sýrie, že s podporou Iránu sa dopustil vo svojej krajine "nevýslovných zločinov".  Trump vyzval pri tejto príležitosti krajiny celého sveta, aby spolupracovali na ukončení humanitárnej krízy v Sýrii. Iránskemu vedeniu vyčítal agresiu v danom regióne a vyjadril presvedčenie, že jeho "najdlhšie trpiacimi obeťami" sú samotní Iránci. V prejave vyzdvihol potrebu spoločného boja proti extrémizmu a terorizmu, pričom označil za "povinnosť" každej krajiny zabrániť pôsobeniu teroristov na svojom území. Štáty musia podľa neho "poctivo" čeliť terajšej "kríze islamského extrémizmu a islamským teroristickým skupinám, ktoré sú ním inšpirované". Trump v tejto súvislosti upozornil, že prevažnú väčšinu obetí teroristických útokov vo svete tvoria "nevinní obyvatelia arabských, moslimských a blízkovýchodných štátov".


Dnes by som ponuku z KHL odmietol a ostal v NHL, tvrdí majster sveta

Všetko je otvorené, hovorí pred odvetou Ligy majstrov vo Fribourgu kapitán slovenského tímu.

Majster sveta z Göteborgu 2002 LADISLAV NAGY sa v závere kariéry vrátil do materského klubu HC Košice. Mužstvo bolo po desiatom kole na čele tabuľky a jeho kapitán viedol s deviatimi gólmi poradie strelcov a so sedemnástimi bodmi bol najproduktívnejším hráčom Tipsport ligy. Máte 37 rokov a výkonnosť, že by ste si ešte mohli zahrať v zahraničných ligách. Kedy ste sa rozhodli, že sa vrátite domov? "Poslednú celú sezónu som v Košiciach odohral v sezóne 1997 - 1998. Potom som takmer dvadsať rokov neustále cestoval po Severnej Amerike aj po Európe. V lete som si povedal, že kočovného života už stačilo. Mám dve nádherné deti - Peťku a Tomáška - chcem byť čo najviac s rodinou. Na záver kariéry som sa vrátil do Košíc. Mám tu dvojročnú zmluvu." Mali ste v lete aj iné možnosti? "Mal som viaceré ponuky z Česka a z Fínska, ale už som ich neriešil. Chcel som zostať doma." V posledných dvoch rokoch ste hrali za Slovan v KHL. Aké sú spomienky na Bratislavu? "Výborné. Boli to úspešné roky. Mali sme skvelých fanúšikov, úžasnú atmosféru na domácich zápasoch. V prvej sezóne sa mi darilo aj individuálne, ale klub trápili finančné ťažkosti. Po sezóne sme nevedeli, či budeme v KHL pokračovať. V druhom roku som sa trochu trápil, mal som veľa zranení. Zrejme vyplynuli z nedostatočného oddychu pred sezónou. Mužstvo však hralo dobre a v play-off sme potrápili neskoršieho finalistu CSKA Moskva." O Slovane je známe, že mal podlžnosti voči hráčom. S vami je vyrovnaný? "No, ešte sú tam nejaké resty, no s generálnym manažérom Marošom Krajčim mám dobrý vzťah a sme dohodnutí na vyrovnaní." V Košiciach ste naposledy odohrali 22 zápasov v sezóne 2013 - 2014 a potom ste odišli do Jokeritu Helsinki. Ako sa odvtedy zmenilo mužstvo? "Doma je doma. Cítim sa tu veľmi dobre, s chlapcami sme urobili silnú partiu, poznám aj trénera Rostislava Čadu. Zatiaľ nám to ide, chytajú nám brankári, máme pohodu. Verím, že vydrží čo najdlhšie." S ôsmimi gólmi ste viedli poradie strelcov, boli ste aj lídrom v kanadskom bodovaní Tipsport ligy. Sledujete, ktorí hráči vás v tabuľke prenasledujú? "Vôbec nie. Ani neviem, že som tak vysoko. Štatistiky ma nezaujímajú. Možno keby som mal dvadsať rokov, tak by som to bral inak. Teraz chcem hlavne pomôcť mužstvu a nepozerám sa na individuálne body." Ako by ste charakterizovali hru HC Košice? "Snažíme sa hrať útočný hokej, strieľať góly, aby sme prilákali divákov. V poslednom domácom zápase prišlo takmer 6500 ľudí, hnali nás do ofenzívy, Martinu sme strelili deväť gólov. Škoda, že také návštevy nie sú v Steel aréne zakaždým." Vžili ste sa už do úlohy kapitána mužstva? "To by najlepšie vedeli povedať spoluhráči. Snažím sa hecovať mužstvo, povzbudiť chalanov. Niekedy sú však silnejšie emócie a vybuchnem v šatni." Košice sú vážnym favoritom na titul. Koho považujete za najväčších rivalov? "Bolo by to pekné, keby som svoj prvý klubový titul získal práve s Košicami. Ale ešte sme len na začiatku ligy, môžu prísť krízy, zranenia. Veľmi dobré mužstvo majú Banská Bystrica, Nitra, Trenčín, ale aj Poprad, kde sme v piatok vyhrali až po nájazdoch. Ak budú Popradčania pokračovať v takýchto výkonoch, čoskoro pôjdu v tabuľke nahor." V Poprade ste si v predĺžení zahrali nový systém - traja proti trom. Je to dobrá novinka? "Vynikajúca. Na ľade je veľa priestoru, pre divákov je to veľmi atraktívny hokej. Na tréningu sa na to príliš nezameriavame, ale každému je jasné, že aj malá chybička stačí, aby súper získal prečíslenie a hra sa bleskovo prenáša od jednej bránky k druhej. Som zvedavý, kedy túto novinku prevezmú aj v KHL." V čom je najväčší rozdiel medzi hokejom v KHL a v Tipsport lige? "V korčuľovaní a nasadení. V KHL sa treba oveľa viac pohybovať. V slovenskej lige sa menej korčuľuje, zato sa viac fauluje. Keby rozhodcovia na začiatku sezóny v Tipsport lige sprísnili kurz a viac by vylučovali za držanie, hákovanie, tak by sa hokej zrýchlil a bol by príťažlivejší pre divákov." Sledovali ste nedávny Svetový pohár v Toronte? Nebolo vám ľúto, že po dvanástich rokoch ste na turnaji chýbali? "Pozeral som večerné zápasy, nočné už nie. Držal som palce Tímu Európy. Ktovie, keby som z NHL predčasne neodišiel, tak možno by som si tam ešte zahral. Každý človek robí v živote chyby, ja som sa v roku 2008 rozhodol, že idem skúsiť KHL. Ponuka z Čerepovca bola taká, že sa jej dalo ťažko odolať. Dnes by som ju odmietol a zostal v NHL." Košice hrajú v Lige majstrov, v prvom zápase šestnásťfinále play off doma remizovali s Fribourgom 1:1. Ako vidíte šance na postup v utorňajšej odvete vo Švajčiarsku? "Všetko je otvorené. Doma sme chceli tvoriť, ale ťažko sme sa presadzovali cez obranu Fribourgu. U nich to bude iné. Určite sa budú snažiť rýchlo rozhodnúť, a to by mohla byť naša príležitosť pri brejkoch z pozornej defenzívy. Fribourg má kvalitných hráčov, rozpočet má trojnásobne vyšší ako košický klub. Postup by bol pre nás výrazným úspechom." Tento text ste mohli čítať vďaka tomu, že platíte za obsah. Vážime si to.


Pokuta až 50 miliónov eur. Nemecko môže trestať Facebook či Google

Nemecké úrady schválili miliónové pokuty pre sociálne siete.

BERLÍN, BRATISLAVA. Päť miliónov eur za pochybenie, 50 miliónov eur za nedbalosť. To je rozsah pokút, ktorým budú čeliť prevádzkovatelia sociálnych sietí v Nemecku. Od októbra vstupuje v krajine do platnosti nová legislatíva, ktorá chce zosúladiť morálku na internete so skutočným životom. Internetové firmy si budú musieť plniť sľuby, ktoré dali úradom. Očakáva sa od nich, že do 24 hodín vymažú používateľský obsah, ktorý im bol nahlásený ako závadný. Týždennú dodatočnú lehotu získajú vtedy, ak nie je možné jednoznačne posúdiť, či príspevok je v rozpore so zákonmi, alebo nie. Facebook, Twitter a Google sa podľa magazínu The Verge k lehotám a pravidlám zaviazali nemeckej vláde už v roku 2015. Analýza, ktorú ministerstvo spravodlivosti uskutočnilo v minulom roku, však ukázala, že firmy si za svojimi sľubmi nestoja. Hlásenia zostávajú dlho bez odozvy, lebo ich moderátori nestíhajú spracovať. Vláda chce, aby prevádzkovatelia služieb prestali tolerovať obsah, ktorý obsahuje falošné správy, extrémizmus, či islamistickú propagandu a podnecovanie k terorizmu. Chrániť chcú nielen spoločenské nálady, ale aj postoje ľudí k dianiu v krajine či pri ich rozhodovaní vo voľbách. Európsky Parlament chystá podobnú legislatívu pre celú EÚ, hoci sa objavujú hlasy kritikov, že takéto pravidlá môžu viesť k nepredvídateľnej online cenzúre.


Slovensko predalo štátne dlhopisy za vyše dvesto miliónov eur

Májová aukcia štátnych dlhopisov bude pokračovať v utorok.

BRATISLAVA. Slovensko predalo v pondelok dlhopisy za 200,1 mil. eur. Podobne ako v predchádzajúcich domácich aukciách investorom štát ponúkol dve emisie dlhopisov. V prvej aukcii išlo o dlhopisy splatné v januári 2031, kde štát predal v nekonkurenčnej časti aukcie cenné papiere za 115,5 mil. eur. V druhej aukcii dlhopisov splatných v októbri 2047 sa predali štátne dlhopisy za 84,6 mil. eur. Májová aukcia štátnych dlhopisov bude pokračovať v utorok nekonkurenčnou časťou, kde budú môcť investori ešte nakúpiť cenné papiere z týchto emisií celkovo v objeme 40,1 mil. eur.Ako ďalej informuje Agentúra pre riadenie dlhu a likvidity (ARDAL), dopyt v aukcii dlhopisov splatných v roku 2031 bol takmer trojnásobný oproti akceptovanému objemu a dosiahol 329,5 mil. eur pri priemernom požadovanom výnose do splatnosti 0,7000 % p.a. Agentúra napokon akceptovala dopyt s priemerným výnosom 0,6767 % p.a. V druhej aukcii bondov splatných v roku 2047 dosiahol celkový dopyt 95,1 mil. eur s priemerným požadovaným výnosom 1,4323 % p.a. Akceptovaný dopyt sa napokon predával pri priemernom výnose 1,4298 % p.a.Slovensko tak tento rok zatiaľ v domácich aukciách predalo štátne dlhopisy za vyše 1,1 mld. eur. Okrem toho štát začiatkom apríla úspešne umiestnil na medzinárodnom trhu nový 11-ročný dlhopis, z ktorého sa predala miliarda eur.


Zomrel bývalý svetový rekordér v hode diskom John van Reenen

Trpel silnou cukrovkou, v roku 2013 mu amputovali chodidlo a neskôr celú nohu.

JOHANNESBURG . Vo veku 71 rokov zomrel ešte 21. augusta bývalý svetový rekordér v hode diskom John van Reenen. Podľa juhoafrických médií trpel silnou cukrovkou, v roku 2013 mu amputovali chodidlo na pravej nohe a neskôr celú nohu. Van Reenen v roku 1970 počas štúdia výtvarného umenia na Washington State University dvakrát prekonal rekord JAR. Známy sa však stal najmä 14. marca 1975, keď v Stellenboschi výkonom 68,48 m dosiahol o 8 cm viac ako bol vtedajší svetový rekord Švéda Rickyho Brucha. Držiteľom svetového rekordu však nebol ani dva mesiace, lebo 3. mája 1975 v Long Beach ho prekonal Američan John Powell výkonom 69,08 m. John van Reenen nikdy neštartoval na vrcholnom podujatí, pretože Juhoafrická republika mala zákaz účasti na šampionátoch pre uplatňovanie apartheidu v krajine.


USA posielajú do Afganistanu ďalších tritisíc vojakov

Bezpečnostná situácia v Afganistane sa opäť začala zhoršovať.

WASHINGTON. Spojené štáty pošlú do Afganistanu ďalších tritisíc vojakov. Väčšina z nich je už na ceste alebo bola informovaná o svojom nasadení, povedal novinárom v pondelok americký minister obrany James Mattis. Americký prezident Donald Trump v auguste oznámil, že chce zvýšiť súčasný počet amerických vojakov v Afganistane, ktorých je okolo jedenásťtisíc a zostali tam aj po splnení bojovej misie, ktorá vypršala koncom roka 2014. V tom čase sa uvažovalo o vyslaní štyritisíc vojakov. USA sa v Afganistane začali vojensky angažovať po teroristických útokoch z 11. septembra 2001. Za Trumpovho predchodcu Baracka Obamu bolo v tejto krajine prechodne viac ako stotisíc amerických vojakov, no od roku 2011 ich počet neustále klesal. Počas minuloročnej volebnej kampane Trump avizoval, že vojakov chce z Afganistanu stiahnuť, v polovici augusta sa však rozhodol inak, čo zdôvodnil pokračujúcim veľkým vplyvom "teroristov" na dianie v oblasti. Bezpečnostná situácia v Afganistane sa opäť začala zhoršovať s tým, ako silnie radikálne hnutie Taliban. Odhaduje sa, že povstalci kontrolujú 11 percent územia, o ďalších takmer 30 percent sa zvádzajú boje. V Afganistane navyše začala pôsobiť odnož tzv. Islamského štátu (IS), ktorá bojuje nielen proti vláde, ale aj Talibanu. USA majú v Afganistane v rámci misie NATO s názvom Rozhodná podpora (Resolute Support) inštruktorov, ktorí pomáhajú pri výcviku tamojších bezpečnostných zložiek, ako aj príslušníkov špeciálnych jednotiek. Okrem toho nezávisle od NATO podnikajú nálety v rámci operácie Freedom Sentinel.


Kamzík a Kolibu spojí autobusová linka 144

Skúšobná premávka od konečnej trolejbusov sa začne už v sobotu.

NOVÉ MESTO. Z Koliby na Kamzík bude od soboty skúšobne premávať autobusová linka 144. Autobus bude premávať počas voľných dní od konečnej trolejbusov na Kolibe ku križovatke k televíznemu vysielaču na Kamzíku. Informoval o tom portál imhd.sk. Odchody linky 144 z Koliby budú v intervale 30 minút od 9.00 do 17.00 (odchody vždy o celej hodine a v 30. minúte). Trolejbusy linky 203, ku ktorým aj v prípade meškania do 5 minút vychádza prestup na linku 144, odchádzajú z Hodžovho námestia vždy v 15. a 45. minúte.


STĹPČEK PETRA SCHUTZAIde o ochranu základných funkcií štátu

Od tajomníčky na spravodlivosti sa sotvakto mohol v Threeme objaviť.

Od štátnej tajomníčky na spravodlivosti sa sotvakto príznačnejší mohol v Threeme objaviť. Spravodlivosť je MK najbližší rezort, minister má na „vybavovačky“ vlastných ľudí, tak kto iný než Jankovská by mal spravovať rezort s ohľadom na záujmy MK? Kto sa nazdáva, že v nových pomeroch by už Jankovská nemala mať krytie, azda ho vyvedie z omylu to, že Smer nemá ani pomyslenie na jej odvolanie. Keďže, veru, museli by hneď degradovať aj pol predsedníctva strany. Prezumpcia neviny – hovoria - nepočuli ste? Akoby nešlo o to, že ak má konverzácia MK súvislosť s realitou – čo zatiaľ nevieme - tak na svojom mieste nesmie zostať ani sekundu. Kuciak je grandiózny škandál s natoľko „hlbokonosnou“ optikou až do útrob systému, že ani požiadavkami demisie všetkých volených či nevolených zástupcov štátu, ktorí sa v Threeme vyskytli, by sa nepreháňalo. Gábor Gál, funkčne prvý nadriadený, sa tiež drží názoru, „nechať vyšetrovanie v kompetencii orgánov činných(....)“. Akoby tu šlo o trestnú zodpovednosť. Nie, ide o ochranu základných funkcií štátu.


Pri Piešťanoch odhalili najväčšiu nelegálnu výrobňu cigariet v strednej Európe

BRATISLAVA. Takmer 13 miliónov kusov cigariet, 22 ton tabaku, tri kompletné linky na výrobu a balenie cigariet, ďalšie príslušenstvo a 45 väzobne stíhaných cudzincov. To sú výsledky minulotýždňovej razie finančnej správy, pri ktorej v obci Veľké Kostoľany pri Piešťanoch odhalili najväčšiu nelegálnu výrobňu cigariet v strednej Európe. Škodu voči štátnemu rozpočtu iba na spotrebnej dani z tabakových výrobkov vyčíslili na približne 2,5 mil. eur. “Rozsah zaisteného materiálu, ako aj počet na mieste zadržaných cudzincov si vyžiadali nasadenie viac ako stovky príslušníkov finančnej správy z Kriminálneho úradu finančnej správy (KÚFS), rovnako ako z Colných úradov Trnava, Bratislava a Nitra. Nadväzujúce procesné úkony vykonávali takmer týždeň. Za tento krátky čas zvládli vypočuť všetkých zadržaných, vzniesli obvinenia, s ktorými sa stotožnil aj súd, vyčíslili škody voči štátnemu rozpočtu a zadokumentovali všetok zaistený materiál,” informovala dnes agentúru SITA hovorkyňa finančnej správy Ivana Skokanová. Všetci cudzinci, ktorých vyšetrovateľ KÚFS obvinil, sú stíhaní väzobne. Občania z Moldavska, Ukrajiny a Rumunska čelia obvineniam zo zločinu porušenia predpisov o štátnych technických opatreniach na označenie tovaru. V prípade dokázania viny im hrozí trest na tri roky až osem rokov. Do väzby ich odvážali autobusom. Počas minulotýždňovej akcie zasahovali colníci okrem obce Veľké Kostoľany v okrese Piešťany zasahovali aj na hraničnom priechode s Maďarskom pri Rajke a v skladových priestoroch v bratislavských Vajnoroch. Ako uviedla Skokanová, vo Veľkých Kostoľanoch zaistili tri kompletné výrobné linky a baliace linky na cigarety a linku na spracovanie surových tabakových listov. Pri akcii zaistili aj 21 719 kilogramov tabaku a tabakovej suroviny a 12 648 870 kusov cigariet bez označenia slovenskou kontrolnou známkou. Cigarety smerovali prevažne do Nemecka a Spojeného kráľovstva. V sklade v bratislavských Vajnoroch zase našli 322 paliet rôznych komponentov na výrobu cigariet (filtre, krabičky, lepidlá, pásky a pod.). Na hraničnom priechode zaistili kamión, ktorý mieril do Rumunska pre tabak, a mal ho doviezť do Veľkých Kostolian.


Danko stále nevie povedať, či chce Richterov odchod

Politika je aj o taktike, hovorí predseda Slovenskej národnej strany.

BRATISLAVA. Už niekoľko dní predstavitelia Slovenskej národnej strany naznačujú, že by minister práce Ján Richter mohol odstúpiť pre kauzu Čistý deň. Kým oni rozprávajú, ich šéf Andrej Danko mlčí. Čo vlastne SNS od Smeru žiada, nepovedal ani na dvoch štvrtkových tlačových konferenciách. "Ak budem vedieť odpoveď, tak vám odpoviem. Existuje určitá politická taktika," povedal Danko. Jeho podpredsedníčka Eva Smolíková deň pred tým tvrdila, že premiér Robert Fico by mal vyvodiť zodpovednosť aj voči Richterovi rovnako, ako to urobil pri ministrovi školstva Petrovi Plavčanovi. "Sme presvedčení, že premiér by mal prijať zodpovednosť aj za tohto člena vlády, podobne ako tomu bolo pri ministrovi školstva. Dostatočným dôvodom na jeho nezotrvávaní vo funkcii ministra by mala byť jeho liknavosť pri riešení kauzy 'Čistý deň'," uviedla v stanovisku. Šéf SNS novinárom tvrdil, že politika je práca, ktorá je o kompromisoch. Spoluprácu s SaS, OĽaNO a Sme rodina odmietol. "Pre mňa je jediná alternatíva buď dohoda, alebo bude musieť prísť vláda odborníkov alebo sa ľudia musia zamyslieť, aký chcú štát," povedal Danko. Atmosféra v spoločnosti, kedy sa v politike ľudia urážajú, stačí mať stránku na sociálnej sieti a kriminalizovať partnera, nie je podľa neho v poriadku. Zopakoval, že ak v roku 2020 vznikne po voľbách vláda SaS, OĽaNO a Sme rodina, rád si pozrie, "ako sa bude Boris Kollár starať o rodiny ako minister práce".


Na viacerých cestách v Bratislave odstraňujú nehody

BRATISLAVA. V pondelok ráno treba na viacerých úsekoch v Bratislave a pri vstupe do hlavného mesta rátať so zdržaním aj s nehodami. Zdržanie je do 30 minút. Nehody podľa Zelenej vlny RTVS odstraňujú v Bratislave na Galvaniho smerom na Rožňavskú, blokovaný je ľavý pruh, a tiež v Bratislave na Ulici Svornosti pred križovatkou s Kazanskou v smere z Rovinky, v úseku sa vodiči zdržia. Na Ulici Svornosti a na Popradskej sa v smere do mesta vodiči zdržia do 20 minút. Stella centrum informuje aj o nehode za Stupavou v smere do Záhorskej Bystrice a o zdržaní v Bratislave na Račianskej v smere do mesta, kde si vodiči počkajú desať minút. Zelená vlna RTVS ďalej upozorňuje na zdržanie na úsekoch za Slovenským Grobom smerom do Bratislavy - Vajnôr, kde vodiči hlásia zdržanie do 30 minút. Kolóna je aj v Bratislave na D1 od Zlatých pieskov po Prístavný most, zdržanie hlásia 15 minút. Ďalej na zjazde z Prístavného mosta na Bajkalskú je zdržanie 20 minút a na D1 od letiska po Prístavný most, kde si vodiči počkajú v kolóne 20 minút. Na D1 tesne pred Bratislavou v smere zo Senca stojí v ľavom pruhu auto s defektom, treba rátať s 20-minútovým zdržaním.


Holandsko vedelo o pesticíde vo vajciach už vlani v novembri, tvrdí belgický minister Ducarme

Belgické úrady sú terčom domácej aj medzinárodnej kritiky, že príliš dlho čakali s oznámením o výskyte kontaminovaných vajec.

BRUSEL. Belgický minister poľnohospodárstva Denis Ducarme dnes uviedol, že holandské úrady už vlani v novembri vedeli, že v Holandsku sú slepačie vajcia kontaminované insekticídom a neoznámili to ostatným európskym partnerom. Desiatky chovateľov v Belgicku a Holandsku sú predmetom vyšetrovania pre kauzu s vajíčkami obsahujúcimi zakázaný pesticíd Fipronil nebezpečný pre ľudské zdravie. Belgicko 20. júla oznámilo ostatným členským krajinám Európskej únie, že našlo kontaminované vajcia. Belgické úrady sú však terčom domácej aj medzinárodnej kritiky, že príliš dlho čakali s oznámením o výskyte kontaminovaných vajec. Belgická Federálna agentúra pre bezpečnosť potravín v dnešnej oficiálnej správe uviedla, že 2. júna bola informovaná o možnej kontaminácii vajec Fipronilom, 9. júna vykonala prvé testy a 16. júna bola dokončená druhá séria testov, ktoré potvrdili výskyt zakázanej látky. Minister Ducarme, ktorý dnes v Bruseli vystúpil pred parlamentným výborom pre ekonomiku a poľnohospodárstvo, však povedal, že z tohto škandálu nemožno viniť iba Belgicko. AFSCA má totiž oficiálne dokumenty, ktoré naznačujú prítomnosť Fipronilu v holandských vajciach už koncom novembra 2016. "Nedošlo k žiadnemu oficiálnemu upovedomeniu zo strany Holandska," skonštatoval Ducarme pred belgickými zákonodarcami. Ducarme dodal, že už skontaktoval svojho holandského rezortného kolegu a požiadal o vysvetlenie. Minister v utorok (8.8.) hovoril aj s eurokomisárom pre poľnohospodárstvo Vytenisom Andriukaitisom, ktorý už podľa jeho slov mal informácie týkajúce sa Holandska. Európska komisia v utorok upozornila, že chce presne určiť, odkedy belgické orgány vedeli o probléme kontaminácie vajec látkou Fipronil. Ak sa ukáže, že Belgicko si nesplnilo svoje povinnosti čo najskôr oznámiť zodpovedným európskym orgánom tento zdravotný problém, eurokomisia by mohla začať právne konanie pre nesplnenie povinnosti.


Minimálna mzda musí podľa Richtera rásť, Galko chce na to vzorec

Galko vidí problém v politickom kupčení.

BRATISLAVA. Zvyšovanie minimálnej mzdy je v súčasnosti na trhu práce dôležitým faktorom, aby mali ľudia dôvod pracovať. Uviedol to minister práce Ján Richter (Smer-SD) v diskusnej relácii TV Markíza Na telo. Podľa podpredsedu SaS Ľubomíra Galka by však bolo lepšie, ak by sa stanovil presný mechanizmus zvyšovania minimálnej mzdy. Richter podotkol, že v súčasnosti najprv musia o výške minimálnej mzdy rokovať sociálni partneri, tí majú na to čas do polovice júla. Ak nedospejú k dohode, je na rade ministerstvo a vláda, ktorá predloží návrh. "Minimálna mzda nie je len o vylepšení sociálno-ekonomických podmienok jednotlivých rodín, ale v tejto situácii na trhu práce je to veľmi dôležitý faktor pre to, aby ľudia mali záujem pracovať. Preto je dôležité, aby išla rapídne nahor minimálna mzda," skonštatoval Richter. Minister nechcel konkretizovať presnú sumu, o koľko by mala minimálna mzda stúpnuť. Špekuluje sa, že by sa mohla zvýšiť z aktuálnych 520 eur na 600 eur. "Bude to rapídne zvýšenie. Ja sa vyhnem akémukoľvek číslu, nechcem predbiehať sociálnych partnerov," avizoval Richter. Podpredseda SaS Ľubomír Galko tvrdí, že zamestnávatelia najlepšie vedia, či "na vyššiu minimálnu mzdu majú alebo nie". "Problém je ten, že s minimálnou mzdou sa politicky kupčí. Čím viac klesajú preferencie Smeru-SD, tým viac stúpa minimálna mzda. Minimálna mzda sa nemôže určovať od stola. My sme za to, aby sa raz a navždy stanovil vzorec, ako sa minimálna mzda bude určovať," podotkol Galko. Zamestnávatelia by sa tak podľa neho do budúcnosti vedeli na rast pripraviť. "V prípade, že sa bude minimálna mzda určovať od stola a bude sa využívať na marketingové účely, tak urobí viac škody ako osohu. Bude vznikať čierna práca, znižovať úväzky, vznikne väčší záujem o pracovníkov z tretích krajín," tvrdí Galko. Vláda podľa Richtera robí všetko pre to, aby sa minimálna mzda priblížila k 60 % priemernej mzdy. Uvažuje sa o zvýšení nezdaniteľnej časti základu dane za zamestnancov. "Ja by som týmto ľuďom odpustil všetko, aj tak by to bolo pre ľudí zaujímavé. V konečnej miere ľudia prostriedky, ktoré navyše dostanú, tak ich nedokladajú do bánk, oni ich dajú do spotreby, značná časť sa štátu v podobe daní, DPH vracia," uviedol Richter. Podľa Galka netreba rapídne zvyšovať minimálnu mzdu, ale znižovať dane. "Netreba zvyšovať dramaticky minimálnu mzdu. Úplne bude stačiť, keď sa znížia dane a odvody, zvýši sa nezdaniteľná časť mzdy, zrušia sa úplne nezmyselné dane. Tak sa dvihnú ľudom čisté príjmy bez toho, aby ste do brucha štátu pchali ďalšie príjmy," dodal Galko.


Café Európa: Európska budúcnosť Česka a Slovenska

Aké je miesto Česka a Slovenska v Európskej únii? Sledujte diskusiu naživo.

Aké je naše miesto v Európskej únii? Slovensko sa v integrácii posunulo ďalej, je členom eurozóny a dnes sa hlási k jadru EÚ. Budú rozdiely v postavení v EÚ medzi dvoma štátmi bývalej federácie narastať? A zmení sa niečo po nadchádzajúcich českých voľbách? Diskutovať budú: Diskusiu moderuje: Hlavný organizátor diskusie: Zastúpenie Európskej komisie na Slovensku Spoluorganizátor diskusie: Slovak Foreign Policy Association Partner diskusie: Hanns Seidel Stiftung Slowakei - Nadácia Hannsa Seidela Slovensko Mediálni partneri: EurActiv.sk a SME


Sankcie proti Rusku sú nezmysel, zopakoval Fico

Slovensko ale nebude ďalej oslabovať jednotu Únie - tá je pre premiéra na prvom mieste.

BRATISLAVA. Slovensko považuje sankcie EÚ proti Rusku za nezmyselné, Bratislava ale nebude vystupovať proti jednote Únie. Premiér Robert Fico to vyhlásil pred nadchádzajúcim summitom Rady EÚ. Štátnici by na ňom mali hovoriť o ďalšom postupe EÚ voči Rusku. "Sankcie sú nezmysel. Nepriniesli nič k riešeniu vzťahov na Ukrajine. V tomto okamihu je ale pre mňa jednota Európskej únie na prvom mieste, mám však právo zaujať k sankciám postoj. Jednota Európskej únie je narušená v iných témach," povedal Fico pred poslancami európskeho výboru parlamentu. EÚ zaviedla energetické, finančné a obranné sankcie voči Moskve v roku 2014, kedy Rusko anektovalo ukrajinský Krym. Brusel už skôr v tomto roku predĺžil sankcie do konca januára. "V prípade Krymu išlo o porušenie medzinárodného práva. Súčasne dodám, že nevnímam vzťahy medzi Ukrajinou a Ruskom ako čiernobiele. Obe krajiny majú ešte čo robiť, aby naplnili minské dohody," povedal Fico, ktorý na ukončenie sankcií voči Rusku vyzýval už v minulosti. Podľa Fica klesla obchodná výmena Slovenska s Ruskom aj kvôli sankciám o 30 percent. Dodal, že nie je dôvod na to, aby krajina bola poškodzovaná kvôli problémom týkajúcich sa medzinárodného práva. Premiér Fico sa negatívne vyjadroval o sankciách aj v minulosti. Sankcie podľa neho nedosiahli očakávaný efekt a škodia Európe aj Rusku. „Neviem, kto môže byť šťastný s takýmito vzájomnými škodami. Čo sa dosiahlo sankciami voči Kube? Nezmenili kubánsky prístup k USA ani americký prístup ku Kube,“ povedal Fico koncom mája 2015. O pár dní neskôr pred rokovaním s ruským prezidentom Vladimírom Putinom zavolal Fico večer z moskovského hotela Ukrajina prezidentovi Petrovi Porošenkovi, aby ho ubezpečil, že Slovensko bude dodržiavať režim sankcií. „Čím skôr budú zrušené, tým lepšie,“ povedal zasa o sankciách vo februári pre Bloomberg. Za škodlivé ich označil aj počas augustovej návštevy Moskvy, kde sa stretol s ruským prezidentom Vladimirom Putinom.


Strop nerieši problémy dôchodkového systému, odkazujú obchodníci Pellegrinimu

Opatrenie v konečnom dôsledku zníži dôchodky, myslí si SOPK.

BRATISLAVA. Zavedenie tzv. dôchodkového stropu nerieši ani jeden z aktuálnych problémov dôchodkového systému. V dlhšej časovej perspektíve bez prijatia viacerých opatrení prispeje k zníženiu dôchodkov a zvýšeniu nákladov pre tých, ktorí sú hlavnými prispievateľmi. Konštatuje to Slovenská obchodná a priemyselná komora (SOPK) vo vyhlásení, ktoré poslala premiérovi Petrovi Pellegrinimu (Smer). Súčasný systém naviazania veku odchodu do dôchodku na priemernú dĺžku života človeka, tzv. automatický mechanizmus, považuje SOPK za funkčný vzhľadom na ekonomický a demografický vývoj populácie. Napriek čiastkovým výhradám ho vníma ako adekvátny. "Preto snahu o schválenie ústavného zákona na zavedenie tzv. 'dôchodkového stropu' považujeme za absolútne neadekvátnu a nezodpovedajúcu predstavám o fungovaní dobrého a stabilného dôchodkového systému," uvádza komora vo vyhlásení. Podobný efekt na kvalitu života, ako je prijatie ústavného zákona, je podľa SOPK možné dosiahnuť napríklad aj úpravou podmienok na odchod do predčasného dôchodku, predĺžením obdobia na možnosť odchodu do dôchodku z dvoch na tri až päť rokov, a tiež zmiernením percentuálneho krátenia vymeraného dôchodku. "Stanovenie dôchodkového veku ústavným zákonom tak prinesie v budúcnosti značné komplikácie, v prípade potreby jeho zmeny odrážajúcej ekonomický a populačný vývoj bude veľmi náročné hľadať taký široký konsenzus, aký je potrebný na zmenu ústavného zákona," podotkla SOPK, podľa ktorej si zároveň treba uvedomiť, že priemerná výška dôchodkov bude relatívne klesať, ak tých, čo prispievajú, bude menej.


Princ William a Catherine navštívili bývalý koncentračný tábor pri Gdansku

Kráľovský pár by mal neskôr odcestovať na návštevu Nemecka.

VARŠAVA. Britský princ William s manželkou Catherine navštívili v utorok bývalý nacistický koncentračný tábor Stutthof, ktorý sa nachádza neďaleko poľského mesta Gdansk. Kráľovský pár sa počas návštevy tábora stretol s bývalými väzňami, informovala agentúra AP. Ešte v utorok má v Gdansku absolvovať stretnutie s členmi hnutia Solidarita, ktoré od začiatku 80. rokov stálo pri zrode pokojného prechodu Poľska od komunistickej totality k demokracii. Stretnutia by sa mal zúčastniť aj zakladateľ Solidarity a bývalý poľský prezident Lech Walesa. William a Catherine, ktorých na ceste sprevádzajú ich deti - trojročný princ George a dvojročná princezná Charlotte - by ešte v utorok mali odcestovať na návštevu Nemecka, kde sa im oficiálny program začína v stredu.


Saudskoarabský princ kúpil najdrahšiu rezidenciu na svete

Muhammad bin Salmán zaplatil za luxusnú rezidenciu 301 miliónov dolárov.

PARÍŽ. Saudskoarabský korunný princ Muhammad bin Salmán sa stal majiteľom luxusného francúzskeho sídla označovaného za najdrahšiu rezidenčnú nehnuteľnosť sveta. Sídlo s oficiálnym názvom Chateau Louis XIV, postavené v štýle francúzskeho kráľa Ľudovíta XIV. v rokoch 2008-11, zakúpil tento magnát už v roku 2015, totožnosť kupca však bola odhalená iba teraz. Informovala v nedeľu spravodajská stanica France 24 s odvolaním sa na sobotňajšiu správu denníka The New York Times. Korunný princ (32) zaplatil za toto sídlo ležiace západne od Paríža 301 miliónov dolárov. Svetový rekord vo výške sumy vynaloženej za súkromnú nehnuteľnosť potvrdil v čase kúpy aj finančný magazín Forbes. Hoci bol nákup zrealizovaný prostredníctvom schránkových firiem, poradcovia saudskoarabskej kráľovskej rodiny pre zmienené americké periodikum potvrdili, že vlastníkom je Muhammad bin Salmán. The New York Times spresňuje, že princ zakúpil sídlo prostredníctvom firmy spravovanej jeho osobnou nadáciou Eight Investment Company. Sídlo sa nachádza na pozemku s rozlohou 23 hektárov, pričom samotná zastavaná plocha zaberá 7000 metrov štvorcových. Pozemok je obohnaný vodnými priekopami. Budova navonok pôsobí ako architektúra zo 17. storočia, vo vnútri je však vybavená v modernom štýle. Vo svojich útrobách skrýva kino či plavecký bazén. Nákup sídla je jedným z posledných extravagantných akvizícií vplyvného saudskoarabského korunného princa. Pred dvoma rokmi sa stal majiteľom luxusnej superjachty Serene za 500 miliónov dolárov. The New York Times tiež informoval, že obraz "Spasiteľ sveta" od Leonarda da Vinci získal na dražbe v novembri za rekordných 450 miliónov dolárov istý saudskoarabský kupec, vystupujúci v mene Muhammada bin Salmána.


Clintonová: Mrzí ma, že sme nevyhrali. Rešpektujte však výsledky volieb

Jej príchod na pódium sprevádzal dlhý potlesk.

NEW YORK. Mrzí ma, že sme tieto voľby nevyhrali. Vyhlásila to kandidátka Demokratickej strany na úrad amerického prezidenta Hillary Clintonová vo svojom prvom prejave po oznámení takmer konečných výsledkov volieb. Národ "je omnoho hlbšie rozdelený, než sme sa domnievali," povedala Clintonová svojim priaznivcom v New Yorku. Zároveň priznala svoju porážku a svojich podporovateľov vyzvala, aby rešpektovali výsledky volieb. "Donald Trump bude náš prezident. Mali by sme ho prijať s otvorenou mysľou a dať mu šancu viesť," uviedla Clintonová podľa agentúry DPA. Clintonovej príchod na pódium sprevádzal dlhý potlesk. Nadšenie a podporné ovácie sprevádzali aj celý jej príhovor. Spolu s Clintonovou prišiel na pódium aj jej manžel bývalý prezident Bill Clinton. Zúčastniť sa tejto prezidentskej kampane bolo podľa nej tou najväčšou poctou v jej živote.Výsledky volieb označila za "bolestivé", snaha zvíťaziť však nebola len jej osobnou ambíciou, ale snahou "krajiny, ktorú milujeme". Americká demokracia je závislá na "pokojnom odovzdaní moci", zdôraznila Clintonová v prejave, ktorý citovala agentúra AP.


Fiat Chrysler oddelí divíziu dielcov Magneti Marelli

Generálny riaditeľ Fiatu Sergio Marchionne uviedol, že tento krok automobilke umožní sústrediť sa na hlavnú oblasť podnikania.

MILÁNO. Taliansko-americký výrobca áut Fiat Chrysler Automobiles (FCA) oddelí svoju divíziu produkcie automobilových dielcov Magneti Marelli. Firma to oznámila vo štvrtok. Generálny riaditeľ FCA Sergio Marchionne vo vyhlásení uviedol, že tento krok automobilke umožní sústrediť sa na hlavnú oblasť podnikania a zároveň výrobe dielcov poskytne "prevádzkovú flexibilitu", ktorá bude nevyhnutná pre rast v nadchádzajúcich rokoch.Pri oddelení divízie Magneti Marelli sa jej akcie rozdelia medzi investorov FCA. Očakáva sa, že oddelenie sa zrealizuje do konca tohto roku alebo začiatkom roku 2019. Zároveň sa predpokladá, že akcie spoločnosti Magneti Marelli budú kótované na burze v Miláne.


O post šéfa CDU po Merkelovej má záujem minimálne tucet politikov

Reálne šance majú zrejme len traja prominentní uchádzači.

BERLÍN. Minimálne 12 političiek a politikov už prejavilo záujem nahradiť nemeckú kancelárku Angelu Merkelovú vo funkcii predsedníčky Kresťanskodemokratickej únie (CDU). Informovala o tom v agentúra DPA s odvolaním sa na účastníkov neverejného zasadnutia predsedníctva CDU, ktoré sa konalo v nedeľu v Berlíne. Reálne šance stať sa novým šéfom konzervatívcov však majú podľa citovaných zdrojov zrejme len traja prominentní uchádzači: generálna tajomníčka CDU Annegret Krampová-Karrenbauerová, spolkový minister zdravotníctva Jens Spahn a bývalý predseda frakcie CDU/CSU v Spolkovom sneme Friedrich Merz. O kandidatúru na post predsedu CDU okrem toho prejavili záujem aj ústavný právnik Matthias Herdegen, podnikateľ Andreas Ritzenhoff a 26-ročný berlínsky študent práva Jan-Philipp Knoop. Mená ďalších uchádzačov zatiaľ nie sú známe. Nedeľňajšie zasadnutie predsedníctva CDU v Berlíne sa konalo v rámci príprav na decembrový celoštátny zjazd strany, ktorý sa bude konať v severonemeckom Hamburgu. Ešte pred tým prebehnú oblastné konferencie CDU. Na hamburskom zjazde, ktorý sa bude konať 6.-8. decembra, má byť zvolený nový predseda strany a odsúhlasené nové zloženie jej riadiacich orgánov. Politickú scénu v Nemecku tento týždeň rozvírilo oznámenie kancelárky Angely Merkelovej, že v decembri plánuje po 18 rokoch odstúpiť z funkcie predsedníčky CDU. Avizovala tiež, že sa už nebude uchádzať o post kancelárky, keď sa jej v roku 2021 skončí jej súčasné funkčné obdobie.


Deutsche Bank zvažuje, že prepustí dvojnásobne viac ľudí

O prácu by mohlo prísť ďalších zhruba 10-tisíc ľudí.

FRANKFURT NAD MOHANOM. Nemecká Deutsche Bank môže zrušiť až dvojnásobne viac pracovných miest, ako avizovala. Zástupcom zamestnancov to prezradil finančný riaditeľ banky Marcus Schenck. To by znamenalo, že o prácu príde ďalších zhruba 10.000 ľudí. Informovala o tom agentúra Reuters s odvolaním sa na zdroj oboznámený so situáciou. A hoci zatiaľ ešte žiadne rozhodnutie o novom prepúšťaní nepadlo, Schenckove vyhlásenie na internom stretnutí s odborármi signalizuje, že banka zvažuje ďalšie výrazne zníženie nákladov. Čelí totiž v USA obrovskej pokute vo výške 14 miliárd USD (12,68 miliardy eur) za obchodovanie s problematickými hypotekárnymi cennými papiermi pred globálnou finančnou krízou v roku 2008. Táto pokuta môže zraziť Deutsche Bank na kolená, čo sa už premietlo do krízy dôvery zo strany investorov. Deutsche Bank sa k správe odmietla vyjadriť. Reuters v tejto súvislosti pripomína, že aj keď sa banka rozhodne zrušiť v rámci reštrukturalizácie viac pracovných miest, potrvá roky, kým ľudí skutočne prepustí. Ale takýmto gestom by mohla ubezpečiť investorov, že je odhodlaná zvládnuť náklady na urovnanie sporu s USA. Deutsche Bank mala na konci júna tohto roka 101.000 zamestnancov, čo je viac ako 98.138 ľudí na konci roka 2014.


Matt Damon popiera, že by sa podieľal na čínskej propagande

V najdrahšom čínskom filme v histórii hrá hlavnú úlohu  Američan.

V žiadnej historickej knižke sa to nepíše, nespomínajú to ani učebnice dejepisu, ale za Čínskym múrom je tajomstvo. Nevznikol ako ochrana pred nájazdmi Mongolov, ale ako ochranná bariéra ľudstva pred neznámymi, agresívnymi monštrami. Túto bielu dieru v dejinách sa pokúsil zaplniť najdrahší film v histórii čínskej kinematografie Veľký čínsky múr. The Great Wall. Kritici to však zatiaľ veľmi neocenili, miesto toho sa začali pýtať, prečo v ňom hrá hlavnú úlohu Matt Damon. To už sa aj do Číny dostalo hollywoodske klišé, že svet môže zachrániť len biely Američan? Vraj je to naopak. Nákladná a výpravná produkcia Veľký čínsky múr má byť prvým filmom, ktorým sa Číňanom podarí dobyť aj západný trh. Sprievodným plánom je, že sa k Európanom a Američanom podprahovo dostanú hodnoty východnej kultúry - presne tak, ako sa to podarilo tým americkým vďaka Hollywoodu. A kritickí Číňania, ktorí pochopili svoje obmedzené možnosti, si na pomoc zavolali rovno tých najkompetentnejších. Film je americkou koprodukciou a jej strojcovia počítali s tým, že taký nezvyčajný experiment treba uviesť opatrne. Americké a európske publikum uvidí trailer, v ktorom je hlavným hrdinom Matt Damon. Hrá muža, ktorý sa po príchode do Číny predstaví ako obchodník, čo by rád nakúpil strelný prach, domáci v ňom však vidia zlodeja. V tej chvíli však do krajinu vtrhnú monštrá a Damon prosí čínskych vodcov, aby ho pustili medzi seba a dovolili mu s nimi vybudovať bezpečnejší svet. Čínske publikum dostalo inú verziu. Z traileru nadobudnú pocit, že hlavným hrdinom filmu bude Wang Junkai, líder chlapčenskej hudobnej skupiny TF Boys. Má len sedemnásť a Veľký čínsky múr by mal byť štartom jeho kariéry v kine. Filmári so západu už niekoľko rokov snívajú, že zarobia na obrovskom čínskom trhu. Väčšinou svoje plány prekalkulujú, Číňania majú kvóty na to, koľko zahraničných filmov pustia do svojich kín. Tridsať ročne, aj to je veľa. Skúsený režisér Yimou Zhang si myslí, že naopak, sami čínski filmári by mali do domáceho prostredia priniesť viac západnej kultúry. "Svet nasleduje Hollywood," citovala ho BBC. "Kto ho nenasleduje, neexistuje." Preto nakrútil Veľký čínsky múr. A odmieta pritom kritiku, že podľahol "bieleniu" príbehov a umiestnil bieleho hrdinu aj na miesta, kde nikdy nebol. "Matt Damon je len jeden z hrdinov nášho filmu," hovorí. Keďže film je veľkou fikciou, so svojím ústredným miestom na titulkovej listine nevidí ani Matt Damon. Pre agentúru Reuters povedal, že za "bielenie" by sa dal považovať americký western Geronimo z roku 1962, kde hral Indiána Chuck Connors. Svetovú premiéru bude mať tento film za 100 miliónov dolárov v polovici decembra, k nám príde začiatkom januára. Že sa bude takto masívne šíriť po svete, čínska vláda nemá problém. Cenzúrou prešiel, má štátnu pečiatku. Čo potom ešte Matt Damon radšej okomentoval: "Ani na sekundu by ma nenapadlo, že som sa podieľal na čínskej propagande," cituje ho Reuters. "Svet by bol lepším miestom na život, keby sme sa jeden s druhým viac rozprávali, spolupracovali a tvorili umenie."   Tento text ste mohli čítať vďaka tomu, že platíte za obsah. Vážime si to.


Pri nehode autobusu v Mexiku zahynuli turisti zo štyroch krajín

Medzi obeťami bolo osem Američanov, dvaja občania Švédska, jeden Kanaďan a jeden Mexičan.

CANCÚN. Medzi 12 obeťami nehody autobusu, ktorý v utorok havaroval v štáte Quintana Roo na juhovýchode Mexika bolo osem Američanov, dvaja občania Švédska, jeden Kanaďan a jeden Mexičan. Informovala o tom agentúra AP. Autobus viezol pasažierov výletnej lode Royal Caribbean kotviacej v prístavnom meste Mahahual k pamiatkam mayskej civilizácie. Vozidlo smerovalo k zrúcaninám v Chacchobene, ležiacim približne 175 kilometrov južne od mayského opevneného mesta Tulum. Okrem mŕtvych si nehoda vyžiadala aj 20 zranených, z ktorých siedmi sa po ošetrení vrátili na svoju loď a 13 zostali v nemocničnej starostlivosti. Šiesti boli prevezení do Tulumu, siedmi do nemocnice v meste Chacchobene neďaleko hraníc s Belize.


Americký minister obrany pricestoval neohlásene do Kábulu

Minister obrany Jim Mattis chce v Afganistane zhodnotiť tamojšiu vojnu.

KÁBUL. Minister obrany USA Jim Mattis pricestoval do afganského Kábulu na vopred neohlásenú návštevu, aby zhodnotil tamojšiu vojnu s dôrazom na vyhliadky možného presvedčenia niektorých bojovníkov hnutia Taliban k zmiereniu s afganskou vládou. Šéf amerického rezortu obrany do krajiny pricestoval bez ohlásenia z bezpečnostných dôvodov a jeho návšteva prišla v čase, keď Spojené štáty poskytli do vojny nové zdroje. Mattis sa pred novinármi vyjadril, že si myslí, že je možné v nej zvíťaziť, pričom narážal na politickú dohodu s Talibanom.Mattis by sa mal v Afganistane stretnúť s Johnom Nicholsonom, tamojším vrchným americkým veliteľom, aj s prezidentom Afganistanu Ašrafom Ghaním.Minulý týždeň poprední predstavitelia spravodajských služieb informovali Kongres o situácii v Afganistane. Afganské jednotky sa podľa nich zlepšujú, Taliban však bude počas roka pravdepodobne naďalej ohrozovať stabilitu v krajine.


Slovan spoznal možných súperov v baráži o Európsku ligu

Liga majstrov (žreb)

Európska liga (žreb)

NYON. Futbalisti ŠK Slovan Bratislava sa v prípade postupu cez FC Dundalk stretnú v play off Európskej ligy so zdolaným tímom z tretieho predkola Ligy majstrov, ktorým bude jeden z dvojice PAOK Solún - Ajax Amsterdam. Rozhodol o tom pondelňajší žreb v sídle Európskej futbalovej únie (UEFA) v Nyone. Slovan po zahanbujúcom vypadnutí v prvom predkole Ligy majstrov s čiernohorskou Sutjeskou Nikšič dokázal v druhom predkole Európskej ligy vyradiť kosovského šampióna KF Feronikeli. Do play off sa slovanisti budú snažiť dostať cez írsky Dundalk, s ktorým hrajú najskôr na Tehelnom poli (streda 7. augusta o 20:15), odveta je na programe v utorok 13. augusta o 21:00 SELČ na pôde súpera. Ak uspejú, do cesty sa im v boji o účasť v skupinovej fáze Európskej ligy postaví PAOK alebo Ajax. Prvý duel by hral Slovan vo štvrtok 22. augusta na Tehelnom poli, odvetu 29. augusta na pôde súpera. Ak by sa stretol s úradujúcim gréckym majstrom, mali by súboje pikantnú príchuť pre slovenského krídelníka Miroslava Stocha, ktorý sa v lete vrátil do PAOK-u z pražskej Slavie. Ajax je rekordný 34-násobný majster Holandska a v minulom ročníku Ligy majstrov sa prebojoval až do semifinále, kde smoliarsky vypadol s Tottenhamom Hotspur. Pri žrebe bol slovenský šampión v druhej skupine medzi nenasadenými mužstvami. Okrem PAOK-u s Ajaxom mohol dostať víťazov konfrontácií Ludogorec Razgrad - The New Saints, FK Sutjeska Nikšič - Linfield FC, FC Astana - Valletta FC a FK Sarajevo - BATE Borisov, resp. zdolané tímy zo súbojov NK Maribor - Rosenborg Trondheim, APOEL Nikózia - Karabach Agdam. Majstrovská vetva: Nemajstrovská vetva: 6.-8. augusta: 1. zápasy 3. predkola 13.-15. augusta: odvety 3. predkola 22. augusta: 1. zápasy play off 29. augusta: odvety play off 30. augusta: žreb skupinovej fázy (Monaco) 19. septembra: 1. kolo skupinovej fázy 3. októbra: 2. kolo skupinovej fázy 24. októbra: 3. kolo skupinovej fázy 7. novembra: 4. kolo skupinovej fázy 28. novembra: 5. kolo skupinovej fázy 12. decembra: 6. kolo skupinovej fázy 16. decembra: žreb 16-finále 20. februára 2020: 1. zápasy 16-finále 27. februára: odvety 16-finále 28. februára: žreb osemfinále 12. marca: 1. zápasy osemfinále 19. marca: odvety osemfinále 20. marca: žreb štvrťfinále, semifinále a finále 9. apríla: 1. zápasy štvrťfinále 16. apríla: odvety štvrťfinále 30. apríla: 1. zápasy semifinále 7. mája: odvety semifinále 27. mája: finále (Štadión Energa, Gdaňsk)


Vyskúšali sme, aké je to v kufri auta, v ktorom uniesli Kováča mladšieho

V kufri Mercedesu 190 bol zavretý niekoľko hodín.

Prezidentovho syna Michala Kováča mladšieho uniesli a zavliekli cez hranice v kufri jeho vlastného Mercedesu-Benz 190. Podľa doterajšieho vyšetrovania sa na únose podieľala Slovenská informačná služba. Do kufra Mercedesu 190 bol Kováč naložený pravdepodobne v bezvedomí, so zviazanými rukami a kuklou na hlave, po niekoľkých hodinách fyzického týrania. Aj bez toho však kufor predchodcu dnešnej triedy C nie je práve tým najpohodnejším miestom. V trestnom stíhaní za únos bránia amnestie expremiéra Vladimíra Mečiara. Parlament ich po vyše devätnsátich rokoch zrušil.


Poľský parlament neschválil sprísnenie zákona o potratoch

Podľa návrhu by bola interrupcia možná iba v jedinom prípade - pri ohrození života matky.

VARŠAVA. Poľský parlament vo štvrtok odmietol kontroverzný návrh zákona, ktorý prakticky predpokladal zákaz potratov. Informovala o tom televízia TVN24.  Interrupcia podľa zamietnutého návrhu, ktorý vyvolal protesty poľských žien aj kritiku v zahraničí, by boli možné len v jedinom prípade, a to pri ohrození života matky. Pre odmietnutie návrhu vo štvrtok hlasovalo 352 z 428 prítomných poslancov a 58 zákonodarcov hlasovalo proti.  Návrh predpokladal až päťročný trest väzenia pre lekára za nedovolené ukončenie tehotenstva.  Vládna strana Právo a spravodlivosť, ktorá má v zákonodarnom zbore pohodlnú väčšinu, pôvodne predlohu podporovala. Na protest proti pripravovanému sprísneniu potratového zákona sa v pondelok približne 100-tisíc Poliek oblieklo do čierneho. Súčasný zákon o interrupciách platí v silne katolíckom Poľsku od roku 1993 a patrí medzi najviac reštriktívne v Európe. Umožňuje umelé prerušenie tehotenstva v troch prípadoch: keď je ohrozený život alebo zdravie matky, ak prenatálne vyšetrenie odhalí nezvratné poškodenie plodu, alebo keď je otehotnenie dôsledkom znásilnenia či incestu.


Escobarov dom v Kolumbii zbúrali, na mieste bude park pripomínať obete

MEDELLÍN.Úrady v kolumbijskom meste Medellín nechali v piatok zbúrať dom niekdajšieho drogového bossa Pabla Escobara. Na zbúranie poschodovej rezidencie, ktorú Escobar nazval Mónaco, bolo potrebných 180 rozbušiek. Demoláciou uskutočnili o 11:53 miestneho času, z okolia vopred preventívne evakuovali približne 1 500 ľudí. Starosta Medellínu Federico Gutiérrez prisľúbil, že na troskách domu vybuduje park pripomínajúci obete Escobarovho medellínskeho drogového kartelu z 80. a 90. rokov. Dom stál v štvrti El Poblado. V roku 1988 prežil útok konkurenčného Cali kartelu a odvtedy bol neobývaný.


Začali so stavebnými prácami na Tehelnom poli, hrubá stavba bude do konca roka

Štát poskytne na výstavbu štadióna dotáciu 27,2 milióna eur.

BRATISLAVA. Stavebné práce na futbalovom štadióne v Bratislave, ktorý vyrastie na mieste Tehelného pola, pokračujú. Nový futbalový štadión vyrastie v areáli pôvodného štadióna ŠK Slovan Bratislava, bude mať kapacitu dvadsaťdvatisíc miest a kategóriu 4 podľa smernice UEFA pre infraštruktúru štadiónov. Akcionárom investora, spoločnosti NFŠ, a. s. (do konca predminulého roka Národný futbalový štadión, a. s.) je ŠK Slovan Bratislava futbal, a. s. (predseda predstavenstva Ivan Kmotrík). Štát sa zaviazal dostavať a odkúpiť nekomerčnú časť štadióna. Ten by mal byť podľa investora skolaudovaný a odovzdaný štátu do konca roka 2018. Stavebné práce sa zaviazali uskutočniť za 49,81 milióna eur bez dane z pridanej hodnoty (59,77 miliona eur vrátane dane) do 76 týždňov, teda jeden a pol roka. Štát poskytne na výstavbu štadióna dotáciu 27,2 milióna eur a tá sa odpočíta od výslednej kúpnej ceny.


Hovorili tomu kohútie zápasy pre ľudí. Takto vyzerajú súboje v MMA

Z bitky je fenomén

Zápasy preslávil Ír

Úspešný je aj Slovák

Fotogaléria

Súboje v zmiešaných bojových umeniach MMA boli ešte pred dvadsiatimi rokmi zakázané.

BRATISLAVA. Zakázané je kopanie súpera na zemi do hlavy, údery do slabín, pichanie do očí, hryzenie či ťahanie za vlasy. Inak je povolené všetko. Súboje v zmiešaných bojových umeniach MMA (Mixed Martial Arts) boli ešte pred dvadsiatimi rokmi zakázané. Kritizovali ich, že sú to kohútie zápasy pre ľudí. Teraz sú atraktívne zápasy v typickej klietke čoraz populárnejšie. Z najlepších bojovníkov sú bohaté superhviezdy, ktoré obdivujú aj Cristiano Ronaldo či Jaromír Jágr. Kedysi sa na jednom podujatí stretli bojovníci rôznych štýlov: box, džudo, karate, zápasenie. Malo to veľký úspech. Špecializovaní zápasníci si postupne začali osvojovať techniky z rôznych bojových odvetví a začal vznikať samostatný šport, dnes známy pod skratkou MMA. Teraz chodia v Amerike na zápasy desaťtisíce ľudí, v Kanade sa konajú na bejzbalových štadiónoch, kam príde aj 60-tisíc divákov. A krvavý šport je čoraz vyhľadávanejší aj v Európe.


SaS navrhla nový systém DPH, Francúzi však zmenu zablokovali

Nový systém odloženej DPH by bolo možné skúšobne zaviesť od budúceho roku.

BRATISLAVA. Slovenská republika by mala zaviesť nový systém výberu DPH, ktorý odporúča Európska únia. Presvedčení sú o tom predstavitelia opozičnej Sas, podľa ktorých Slovensko patrí vo výbere DPH medzi najhoršie krajiny, pričom nový systém by úplne eliminoval kauzy ako Bašternák. Podľa poslanca NR SR Jozefa Rajtára (Sas) je súčasný systém výberu DPH ako pingpong. „Niečo predáte a mali by ste odviesť DPH daňovému úradu. Úrad by mal odviesť DPH tomu, kto od vás kúpil, lebo ten zaplatil DPH vám. A takto to ide ďalej až ku konečnému spotrebiteľovi. Ten zaplatí cenu aj s DPH,“ uviedol Rajtár. „Problém ako pri kauze Bašternák je, že niečo predajú, ale firma, čo predávala, DPH úradu neodvedie. Ale kupujúca spoločnosť si ju od štátu vypýta, tradične z premrštenej sumy,“ vysvetlil Rajtár. „Daňový úrad teda vyplatí DPH z premrštenej sumy, firma ju“ zhrabne „a prevedie na biele kone,“ uzavrel. Opozičný poslanec je preto presvedčený, že slovenský systém je komplikovaný, neprehľadný a zložitý. „Je to francúzsky vynález z 50. rokov, je teda veľmi zastaraný,“ odkázal Rajtár. Nový systém, ktorý navrhuje Únia, sa volá systém odloženej DPH. „Nepingponguje sa DPH na úrad, potom do firmy, ktorá kúpila a späť. Jednoducho sa tovar dostane ku konečnému spotrebiteľovi, ten zaplatí DPH poslednej firme a tá odvedie daň štátu cez daňový úrad. V tomto systéme by obchody ako Bašternák neboli možné,“ vyhlásil Rajtár. Zároveň vysvetlil, že EÚ umožňuje tento systém zaviesť skúšobne od roku 2018 do roku 2022 krajinám, ktoré majú veľké medzery vo výbere DPH. „My sme štát, ktorý by ho mal zaviesť. Do roku 2022 by sa týkal faktúr nad desaťtisíc eur,“ povedal Rajtár. Podľa poslanca je teda kľúčové, aby to Slovensko aktívne vyskúšalo tak, aby EÚ mohla systém presadiť celoplošne od roku 2022. „Česko a Rakúsko už majú o to záujem. Ak sa to u nás nestihne od roku 2018, tak o rok neskôr, ale treba s tým konečne začať,“ apeluje Sas. Predseda liberálov a europoslanec Richard Sulík vysvetlil, že systém DPH, ktorý funguje v Európe ako takej, nie je dostatočne odolný voči podvodníkom, lebo umožňuje cicať štátny rozpočet. Slovenská republika je oprávnená zaviesť do národného zákona o DPH iba to, čo vláde predpisuje celoeurópske právo. Na úrovni Únie sa pritom objavil návrh na zvedenie tzv. systému odloženej DPH. Pred časom ho predložil niekdajší český minister financií Andrej Babiš a vytvorila sa skupina štátov, ktoré tento návrh podporovali. Medzi nimi bola aj Slovenská republika, Rakúsko, Česká republika a ďalšie. Zmena bola predložená až rokovanie počas maltského predsedníctva a bolo nevyhnutné jeho jednomyseľné schválenie členskými štátmi únie. Toto opatrenie mohli členské štáty schváliť na stretnutí ministrov financií (EcoFin) pred týždňom. „Bolo pre nás veľkým sklamaním, keď návrh na zmenu DPH smernice zablokovalo Francúzsko, ktoré hlasovalo proti návrhu. Smernica upravená nebola a členské štáty Európskej únie nie sú oprávnené toto opatrenie zaviesť ani v prípade, ak by im to prinieslo výrazné úspechy v boji proti daňovým podvodom a pre podnikateľov zjednodušenia“, hovorí Alica Orda-Oravcová, prezidentka Daňového fóra Slovenska. Neschválením zmeny smernice tak nebolo Slovenskej republike umožnené, aby návrh, ktorý predložila Sas bol doplnený do zákona, dodáva Oravcová. „Suma, ktorá sa takto ukradne, je v celej Európe asi 160 miliárd eur ročne. Slovensko patrí z hľadiska výberu medzi najhorších, asi 30 percent toho, čo by sa vybrať malo, sa nevyberie, lebo rôzni podvodníci to ukradnú,“ poznamenal. Sulíkovi sa nepáči, že EÚ navrhla spomínaný nový koncept ešte koncom roku 2016 a slovenská vláda o tom vie. „Ale premiér Robert Fico (Smer) mlčí a tvári sa, akoby nič neexistovalo. Je unavený a podľa všetkého nie je pánom svojich rozhodnutí. Pritom na Slovensku sa týmto spôsobom stratia dve miliardy eur ročne. Vyzývame premiéra Fica, aby neváhal a urobil aspoň jeden krok k tomu, aby obyvatelia netrpeli na korupciu,“ dodal Sulík. „Je pravdou, že o návrhu na zaverenie celoplošného reverse charge (tzv. obrátené zdanenie) rokovali jednotlivé pracovné skupiny a Európska komisia vrátane Slovenska už od roku 2016, avšak táto snaha v dôsledku jej neschválenia bude zablokovaná na dlhé obdobie.“ dodala Orda-Oravcová.


Tréner Maďarska si proti Slovensku musí dávať pozor: Nemôžu ma chytiť emócie

BUDAPEŠŤ. Tréner maďarskej futbalovej reprezentácie Marco Rossi verí, že jeho zverenci uspejú v dôležitom zápase o postup na majstrovstvá Európy 2020 so Slovenskom. Talianskeho kouča potešilo, že o duel je obrovský záujem medzi fanúšikmi, ktorí v priebehu dvoch hodín vykúpili všetky vstupenky. Súboj sa uskutoční 9. septembra o 20.45 h v budapeštianskej Groupama aréne. Podľa trénera Maďarska už dávno nebol taký harmonický vzťah medzi mužstvom a fanúšikmi. "Je výborné, že v reprezentácii vidím hráčov so zdravým sebavedomím. Popri tom je ešte dôležité, že mužstvo získalo dôveru fanúšikov. Kvalifikáciu na ME a dôležité víťazstvo proti Slovensku chceme aj my aj fanúšikovia a to pôsobí veľmi motivovane na hráčov a realizačný tím," uviedol Rossi pre oficiálny web maďarského zväzu. "Ako som to už v minulosti povedal, septembrový zápas je veľmi dôležitý pre postup na ME 2020, ktoré sa budú konať aj v Budapešti. Slovensko má výborných hráčov, to sme mohli vidieť aj v prvom vzájomnom stretnutí, v ktorom sme prehrali," pokračoval. Podľa talianskeho trénera sa úspechy proti Chorvátsku a Walesu zrodili aj preto, lebo fanúšikovia hnali mužstvo k víťazstvám. "Som veľmi šťastný, že je taký veľký záujem o mužstvo a že sa za taký krátky čas predali vstupenky na zápas so Slovenskom. Aj to dokazuje, ako veľmi potrebujeme nový Národný štadión, ktorý otvoria v novembri," vravel Rossi. "Z vlastného príkladu viem, že zápas ako proti Slovensku je veľmi dôležitý a môže byť emotívny. Kvôli tomu som už dvakrát dostal trest, odkedy som tréner reprezentácie. Preto si proti Slovensku musím dať veľký pozor, aby ma nechytili emócie a aby som mužstvo viedol v rámci predpisov. Netreba zabudnúť aj na to, že výsledky sa môžu vyvíjať aj tak, že proti Azerbajdžanu budeme oslavovať veľký úspech. Bolo by pre mňa strašné, ak by som nemohol byť toho súčasťou," doplnil. Marco Rossi oznámi káder na dvojzápas s Čiernou Horou a Slovenskom 26. augusta a hráči budú mať zraz v Telki 1. septembra. Maďarská reprezentácia odohrá 4. septembra prípravný duel v Podgorici s Čiernou Horou, o päť dní neskôr hostí v Groupama Aréne Slovensko. Predaj vstupeniek sa začal v piatok o 10.00 h v onlajn sieti zväzu meccsjegy.mlsz.hu a v predajni Ticket Express Bálna v Budapešti. Záujem bol oveľa väčší ako počet dostupných lístkov. Šesťtisíc pernamentkárov si už vstupenky zabezpečilo v predstihu, do predaja išli ostatné voľné lístky. Kapacita Groupama arény v medzištátnych zápasoch je 22.000 divákov.


Erdogan prímerie s Kurdmi odmieta, zo sankcií obavy nemá

Turecko chce Kurdov vytlačiť do vzdialenosti 32 kilometrov od svojej južnej hranice.

ANKARA. Turecký prezident Recep Tayyip Erdogan zamietol návrh Spojených štátov na sprostredkovanie prímeria v severnej Sýrii s tým, že Ankara tak nikdy neurobí, píše agentúra AFP. Erdogan ďalej povedal, že sa sankcií zo strany Spojených štátov neobáva. "Hovoria nám, aby sme vyhlásili prímerie. Nikdy nemôžeme vyhlásiť prímerie," povedal Erdogan novinárom na palube lietadla cestou z návštevy Azerbajdžanu. Prezidentove slová zverejnil v noci na stredu turecký denník Hürriyet. Tureckí líder zároveň povedal, že Ankara zo sankcií strach nemá a v operácii prameň mieru proti Kurdom bude pokračovať. "Náš cieľ je jasný a možných sankcií sa nebojíme. Jednotky sebaobrany (v Sýrii) svoje pozície strácajú veľmi rýchlo. Našou úlohou je zatlačiť teroristov do vzdialenosti 32 km od našej hranice (do Sýrie)." V stredu vycestujú do Ankary americký viceprezident Mike Pence a minister zahraničných vecí USA Mike Pompeo, aby primäli Turecko zastaviť ofenzívu proti sýrskym kurdským bojovníkom, uviedol v utorok prezident USA Donald Trump. Kancelária viceprezidenta USA vydala osobitné vyhlásenie, v ktorom dodala, že "vyjadrí záväzok Spojených štátov dosiahnuť okamžité prímerie a podmienky na vyjednanie urovnania". "Prímerie nie je možné vyhlásiť," pokým Turecko nevyčistí svoju hranicu od "teroristickej organizácie", reagoval cestou z Azerbajdžanu Erdogan s odkazom na kurdské sily. Vstup armády sýrskeho prezidenta Bašára Asada do mesta Manbidž nepovažuje za "negatívny" vývoj pre svoju krajinu. "Vstup režimu do Manbidžu nie je pre mňa veľmi, veľmi negatívnym (vývojom). Prečo? Pretože je to ich vlastná krajina," dodal s tým, že pre Turecko je dôležité odstránenie kurdských militantov. Turecká ofenzíva (operácia Prameň mieru) proti Sýrskym demokratickým silám (SDF) vedených Kurdmi na severovýchode Sýrie, ktorá sa začala minulú stredu, má podľa Ankary za cieľ zbaviť oblasť turecko-sýrskych hraníc "teroristov" a vytvoriť "bezpečnú zónu" na repatriáciu sýrskych utečencov. Sýrska armáda prevzala v utorok kontrolu nad strategicky dôležitým mestom Manbidž na základe dohody, ktorú sýrski Kurdi uzavreli s Asadovou vládou po tom, ako sa ich bývalí americkí spojenci stiahli z oblasti, aby nestáli v ceste tureckej invázii.


STĹPČEK PETRA SCHUTZAMentálne dedičstvo totality sa iba tak nevyparilo
 Rozdelené Nemecko
 Spomienka v Berlíne
Stĺpček
 Fotogaléria
 Zjednotená Európa
 Čas skúmať demokraciu

U Nemcov, ktorí padať múr nevideli, narastá protiliberálny konsenzus.

K tridsaťročnici pádu Berlínskeho múra sa dá priblížiť z nesmierne veľa uhlov. Zo Slovenska (a Česka), ktoré začalo vyprevádzať komunistický režim o týždeň neskôr, je najzaujímavejšia azda skutočnosť, že veľa názorov na zákruty demokratického a slobodného rozvoja bývalej NDR sa bude recyklovať aj v litániách k nášmu 17. novembru. Napríklad, nielen u štyridsiatnikov (+), ale aj mladších Nemcov, ktorí padať prekliaty múr nevideli, narastá široký protiliberálny konsenzus. Až taký silný, že – spätným pohľadom – pred tridsiatimi rokmi by bol nepredstaviteľný špeciálne medzi „ossis“ z východu tak euforicky vítajúcimi svoje nové slobody. Ukazuje sa však, že – podobne ako ešte východnejšie, napríklad na Slovensku – sa mentálne dedičstvo totality iba tak nevyparilo. O čom, aby sme boli aktuálni, vydali svedectvo aj krajinské voľby v Durýnsku, v ktorých nad 50 percent zabodoval čistý extrémizmus. Zvlášť varovné pritom je, že viac dotácií na stieranie regionálnych rozdielov než bývalá NDR nedostal ešte nikto na celej zemeguli. Paradox alebo zákonitosť?


Turistika ako cesta k zdravšiemu telu a mysli? Využite ju ako tréning

Radili sme sa s fitness trénerkou, ako využiť pobyt v prírode a vyťažiť z neho maximum pri chudnutí.

Prechádzky v prírode sú nepochybne činnosťou, ktorá so sebou prináša množstvo benefitov. Z ich výhod čerpajú telo aj myseľ. V slovenskom prostredí máme šťastie na nádherné prírodné scenérie a zeleň v niektorých prípadoch len pár krokov od domu, v iných pár kilometrov. Stále však ide o ľahko prekonateľnú vzdialenosť. Ak sa vám nedarí alebo nestíhate zájsť do prírody cez týždeň, rezervujte si na to aspoň víkend. Ak vás čaká náročnejší terén, nezabudnite na pevnú obuv. Pomáhať k rezkému kroku si môžete aj trekingovými paličkami. Ak sa snažíte do svojho harmonogramu vtesnať pohyb, pobyt v prírode môžete premeniť na efektívny tréning. Ako na to nám poradila fitness trénerka Alenka Jacková. „Pri svižnej chôdzi, napríklad v prírode, zapájame stehná, či lýtka, no pri náročnejšom teréne do kopca dáme zabrať aj sedacím svalom,“ hovorí trénerka. Ak sa vyberiete na turistiku, napríklad na Chopok alebo Vysokú či ďalšie vysoko postavené ciele, určite neprehliadnete náročnejší terén, ktorý sa skladá väčšinou z veľkých balvanov, ktoré suplujú schody. Pri chôdzi po takýchto skalách sa namáha jadro tela, jeho hlboké svaly trupu, teda takzvaný „core“. Samotná chôdza je telu nápomocná, ešte lepšia je rýchla svižná chôdza, ktorá pomáha zvyšovať kondíciu. „Tak ako s každým športom aj tu platí postupne pridávať a pomôcť nám k tomu môžu aj mobilné aplikácie ako Runtastic, Pedometer či Endomondo,“ radí Alenka Jacková. Pridávať môžete vzdialenosť, rýchlosť alebo intenzitu tréningu s vyššou záťažou. „Chôdza podporuje okysličenie, metabolizmus. Jej pravidelným zaraďovaním do denného harmonogramu môžeme efektívne chudnúť, pretože ňou zvyšujeme svoj energetický výdaj, ktorý by mal byť vyšší, ako energetický príjem, teda objem prijatej potravy,“ vysvetľuje trénerka. Stále platí jednoduchý vzorec: Príjem – výdaj = Chudnutie/Priberanie Obľúbeným spôsobom ako chudnúť je intervalový tréning zvaný aj HIIT. Ide o efektívny spôsob cvičenia, ktorý môžete aplikovať na rôzne druhy pohybových aktivít. Metabolizmus je nabudený a spaľovanie tukov prebieha aj niekoľko hodín po cvičení. Zdatnejší turisti môžu aplikovať intervalový princíp aj pri chôdzi. „Intervalový tréning je striedanie intervalov – časových úsekov rýchlych s pomalými, alebo náročnými s ľahkými. V praxi by to pri rovinke znamenalo, že 1 minútu kráčame rýchlo a ďalšiu minútu vychádzkovou chôdzou. Samozrejme, pri aktivite, akou je turistika, nie je vhodné aplikovať túto intervalovú metódu naplno aj z praktických dôvodov, aby chodec úspešne dokončil trasu. Pokiaľ sa turistika vykonáva na kopcovitom teréne, samotné šliapanie so striedaním prestávok je intervalovou činnosťou,“ hovorí Alenka Jacková. Ako hovorí fitness trénerka, kondiční športovci mali kedysi tendenciu dopĺňať energiu prevažne cukrami, či rýchlejšími sacharidmi sú ovocie alebo energetické tyčinky, keďže sa ľahko trávia a ihneď účinkujú. „Tieto potraviny nemusia byť vhodné pre ľudí, ktorí sa snažia o úbytok telesnej hmotnosti. Stravovanie pri chôdzi je vysoko individuálne a je potrebné „otestovať“ svoje telo na druhy jedál, ktoré mu dodajú energiu na dlhšiu dobu, no nezaťažujú trávenie. Rovnako podstatné je aj rozdelenie stravy do menších porcií, ktoré dlho neležia v žalúdku, aby ťažké trávenie nebrzdilo v športovaní,“ radí odborníčka. Pri najviac aktívnej časti turistiky je vhodné trávenie nadmerne nezaťažovať ťažkým jedlom. Dobre poslúži aj ovocie, jogurt, či len tekutiny v podobe aminokyselín BCAA, alebo iontový nápoj. Pri celodňovom turistickom výlete sa môžeme zdravo stravovať aj tak, že si pripravíme plnohodnotné vyvážené jedlo, a to kombináciu sacharidov, bielkovín a menšieho množstva tuku.   Strečing nie je len záležitosťou profesionálnych športovcov alebo tradičných športov ako je, napríklad, beh. Telo takúto „terapiu“ ocení po náročnom výkone. Pred turistikou je vhodné urobiť si jednoduchú 5-10 minútovú rozcvičku, v ktorej sa telo rozhýbe. Dobrou rozcvičkou je, napríklad, zaradenie jednoduchej 15-minútovej chôdze najprv v pomalom tempe, s postupným sa zrýchľovaním. „V žiadnom prípade nie je vhodné robiť strečing ešte pred samotným športovaním. Slúži na upokojenie a znižuje tepovú frekvenciu, vďaka čomu môžete cítiť ospalosť ešte pred samotným športovaním,“ hovorí Jacková. Podľa nej je ideálne zaradiť ho po športe: „Statický stretching je vhodné urobiť po dokončení turistiky a treba ho chápať ako uvoľňovacie cvičenie, kedy sa snažíme sval zrelaxovať. V strečingu nájdeme polohu natiahnutého svalu, ktorá nám je príjemná a v nej chvíľu zotrváme. Telo ochladzuje a tým spomalí fyziologické funkcie, čo urýchli čas zotavovania sa po tréningu.“


Akreditačná komisia bude rozhodovať o Čistom dni

Ministerstvo práce chce centru akreditáciu odobrať bezodkladne po vyjadrení komisie.

BRATISLAVA. Akreditačná komisia ministerstva práce bude v stredu rozhodovať o akreditácii pre resocializačné zariadenie Čistý deň v Galante. Rezort práce už povedal, že mu ju plánuje vziať bezodkladne, počkať si však musí na verdikt komisie, ako sa to uvádza v proteste generálneho prokurátora. Zástupcovia centra s tým nesúhlasia, hovoria o protiprávnosti, chcú sa brániť. Ministerstvo práce začalo hovoriť o zrušení akreditácie po zistení nových informácií od polície. Tá mu nedávno potvrdila, že v obnovenom trestnom konaní jej vyšetrovateľ vzniesol obvinenie z prečinu sexuálneho zneužívania voči bývalému pracovníkovi Čistého dňa. "Minister práce Ján Richter (Smer) opakovane zdôrazňoval, že bude zohľadňovať každé nové zistenie v súvislosti s týmto zariadením," povedala hovorkyňa rezortu Veronika Husárová. Po rokovaní komisie bude rozhodnutie doručené resocializačnému centru. Čistý deň v tomto vidí protiprávnosť. Situácia sa nepáči ani rodičom detí v zariadení. Vznesené obvinenie z prečinu sexuálneho zneužívania voči bývalému pracovníkovi tohto strediska nie je podľa jej zástupcov dôvodom na takýto krok. "Je to absurdné, odňať akreditáciu pre tento dôvod nie je zákonné," uviedla Zuzana Tománková Miková. Dôvody na odobratie akreditácie sú podľa nej zo zákona iné - ide o ohrozenie života, zdravia či vývinu dieťaťa v rámci metód práce. Tománková Miková povedala, že vznesenie obvinenia za sexuálne zneužívanie je vážna vec, "no má sa riešiť v rámci trestného zákona a nie odobratím akreditácie". "Na základe tohto nemôžu byť posudzované metódy našej práce, lebo sa to toho netýka, nie je to v súlade so zákonom," uviedla. Stále podľa nej platí prezumpcia neviny.  Uvidíme, čo bude napísané v rozhodnutí a v zdôvodnení. Ale tvrdím, že nejdeme pred správny proces, ale pred odborný orgán, ktorý len vyjadrí svoj názor. Pred dnešným zasadnutím akreditačnej komisie to uviedla Zuzana Tománková Miková, ktorá resocializačné centrum Čistý deň v Galante zastupuje. "Predstavte si, že vám by sa stalo, že odvolací orgán vopred povie svoj právny názor. Viete si predstaviť, že sudca Najvyššieho súdu SR povie, ako bude rozhodovať vec, ktorá ešte neskončila na prvom stupni?" opýtala sa na margo výroku ministra práce Jána Richtera (Smer-SD), že Čistý deň o akreditáciu príde. Podľa jej slov sa v kauze postupuje nedemokraticky. V každom prípade si však chce počkať na verdikt akreditačnej komisie. "Ale ja sa pýtam, o čom bude celé dokazovanie, keď už dnes poznáme rozhodnutie? To je to isté, akoby ste poznali rozsudok predtým, ako sa vojde do pojednávacej miestnosti a začne sa vypočúvať. To je podľa mňa nenormálna situácia," povedala Tománková Miková. Podľa jej slov vznikla nenormálna atmosféra tým, že ten, kto mal nájsť pochybenie v Čistom dni a nenašiel ho, je káraný. "To je nenormálne," vyhlásila s tým, že ide hlavne o mediálny tlak, bez ktorého by sa veci vyšetrovali normálne. Komisia už raz odporúčala odobrať Čistému dňu akreditáciu, ale minister to neurobil. Podľa neho vtedy neexistovali žiadne zákonné dôvody na jej odobratie. Rezort ale tvrdí, že dôvody na odobratie akreditácie nedávno nastali.


Bayern postúpil do finále Pohára DFB, o trofej si zahrá s Lipskom

Premier League

La Liga

Nemecký pohár

Taliansky pohár

MNÍCHOV. Futbalisti Bayernu Mníchov zvíťazili na pôde Werderu Brémy 3:2 a postúpili do finále Pohára DFB. Ich súperom bude RB Lipsko, ktoré si v utorok poradilo s Hamburgerom SV 3:1. Finále sa uskutoční 25. mája na Olympijskom štadióne v Berlíne. Werder Brémy - Bayern Mníchov 2:3 (0:1)Góly: 74. Osako, 75. Rashica - 36. a 80. Lewandowski (druhý z 11 m), 63. Müller


AKTUALIZOVANÉ 19:00Ako Moskva platí demonštrantov v Česku aj na Slovensku. Aj kotlebovcov

Český stalinista je v ruských médiách asi najznámejším Čechom a odborníkom na politiku. Pomohli mu peniaze od ruského oligarchu.

PRAHA, BRATISLAVA. Komentujú politické dianie v Česku aj na Slovensku, v ruských médiách patria medzi známe tváre a organizujú protesty proti NATO aj západnému imperializmu. Americký denník New York Times sa spojil s ľuďmi, ktorí otvorene priznávajú, že od ruského oligarchu dostávajú za svoje aktivity peniaze. Jednou z týchto osôb je český aktivista a otvorený podporovateľ Stalina Ladislav Kašuka. Prvýkrát mu prišla správa v ruštine s ponukou finančnej pomoci ešte v čase, keď Rusko obsadilo Krym. Na nákup vlajok separatistických republík na Donbase a transparentov na protest proti NATO v Prahe mu núkali tristo eur. „Bolo to trochu nezvyčajné, takže som bol prekvapený,“ hovorí Kašuka pre New York Times. Na nákup kamery, ktorou by podobné protesty natáčal, neskôr dostal ďalších päťsto eur. Podľa vlastných slov peniaze prijal, pretože to bolo pre dobrú vec – zastavenie rozširovania NATO a západného kapitalizmu. Už v marci hackeri odhalili podľa českých Hospodářských novin otca proruských demonštrácií v strednej Európe. Bol ním bieloruský aktivista Alexandr Usovskij. Myslím si, že Rusko to u nás až tak veľmi nepotrebuje. Je tu taký veľký počet prokremeľských dobrovoľníkov, že stimulovať to ešte ďalšími ponukami veľmi nemá zmysle. Ten podľa uniknutých emailov dostal na vybudovanie siete organizácií v strednej Európe asi stotisíc eur. Napríklad za demonštrácie v Banskej Bystrici a v Košiciach zaplatil Usovskij šesťtisíc eur. Peniaze mal pritom dostávať priamo od ruského oligarchu Konstantina Malofejeva. Podľa nemeckej investigatívnej relácie Frontal 21, ktorú vysiela ZDF, na Slovensku Usovskij podporuje pravicovo extrémistickú stranu Kotleba - Ľudová strana Naše Slovensko aj ľavicových odporcov NATO, v Maďarsku zase krajne pravicovú stranu Jobbik. Usovskij tiež v strednej Európe zakladal sieť stránok, ktoré propagujú slovanskú vzájomnosť. Práve podporou malých demonštrácií sa mu darilo zapĺňať aj ruské médiá. Napríklad protest, ktorý hrdý komunista Kašuka zorganizoval v Prahe a ktorého sa zúčastnilo len pár ľudí, vysielal aj hlavný ruský televízny Prvý kanál. Kašuka je pritom v ruských médiách využívaný ako odborník na českú politiku aj zahraničné dianie, denník píše aj o jeho komentovaní americkej agresie na Ukrajine. Ešte väčšie sumy peňazí tak išli na proruské aktivity v Poľsku či Maďarsku. Kašuka však na svoje aktivity potreboval výrazne menej peňazí a preto bol pre Moskvu výhodnejší. Neskôr však v protestoch prestal, aby sa mohol venovať písaniu knihy o Stalinových úspechoch. Český server info.cz píše o tom, že odhaliť podobné transakcie je veľmi ťažké. Aj v tomto prípade sa podporu demonštrácií podarilo objaviť len vďaka uniknutým emailom. Väčšie množstvo financií však Moskva v Česku či na Slovensku vynakladať nemusí, bolo by to podľa odborníka na extrémizmus z Masarykovej univerzity Miroslava Mareša zbytočné. „Myslím si, že Rusko to u nás až tak veľmi nepotrebuje. Je tu taký veľký počet prokremeľských dobrovoľníkov, že stimulovať to ešte ďalšími ponukami veľmi nemá zmysel. Je to taká relatívne špecifická česká pozícia. Množstvo ľudí tu v prospech súčasných ruských záujmov pracuje dobrovoľne,“ dodáva Mareš pre info.cz.


Šatan a Ramsay oznámili záverečnú nomináciu, prekvapivo v nej chýba Buček

Záverečná nominácia

Tváre hráčov

Dresy

Anketa

KOŠICE. Je to jedna z najhorších správ, ktorú sa hokejista môže dozvedieť. Niekoľko týždňov urputne bojuje o miesto na domácich majstrovstvách sveta a dva dni pred ich začiatkom si vypočuje nepríjemnú správu: končíš.   Obranca bratislavského Slovana Grman hral na vlaňajších majstrovstvách sveta v Kodani, kde nesklamal. Veľkú šancu mal zahrať si aj na domácom šampionáte.   Jeho účasť napokon zastavilo zranenie v prípravnom zápase proti Veľkej Británii.   Brankári: Obrancovia: Útočníci:


Zhoda poslancov: Voľba kandidátov na ústavných sudcov je už na prezidentke

BRATISLAVA. Skompletizovanie Ústavného súdu SR je už na prezidentke Zuzane Čaputovej. Zhodli sa na tom v relácii RTVS O 5 minút 12 koaliční aj opoziční poslanci Národnej rady SR. Juraj Blanár (Smer-SD) povedal, že trvá na tom, že personálne výmeny by mal parlament voliť v tajnom hlasovaní. Výhradám strany Smer-SD rozumie aj Jaroslav Paška (SNS), ktorý však pripomenul, že národniari podporili verejnú voľbu, pretože predošlé tajné zlyhali. Tajná voľba je správna aj podľa lídra hnutia Sme rodina Borisa Kollára. Jozef Mihál zo strany Spolu-občianska demokracia je rád, že sa proces v NR SR uzatvoril, prezidentke Čaputovej nechcel posielať odkazy o tom, koho má a nemá vymenovať. „Absolútne si stojím za tým, že to bolo ohýbanie demokracie. V prvom rade je potrebné povedať, že NR SR zvolila všetkých kandidátov. Dnes je to na strane prezidentky a otázka je, ako bude postupovať. Myslím si totiž, že ak niekto dostal viac ako 110 hlasov, má veľmi silnú pozíciu,“ povedal Blanár. Paška rešpektuje názor strany Smer-SD. „Dôležité je, že sme posunuli problém voľby sudcov do finále. Rešpektujem výhrady strany Smer-SD, pretože sú nezrovnalosti v rokovacom poriadku. Podporili sme verejnú voľbu iba preto, že posledné dve tajné zlyhali. Nakoniec aj preto boli kandidáti zvolení,“ uviedol Paška. K tajnej voľbe sa priklonil aj Boris Kollár. „Chcem povedať, že sme mali päť vypočutí a až deväťkrát sme hlasovali. Správna je podľa môjho vnútorného názoru tajná voľba. Ten sudca totiž pri verejnej vie, kto o ňom hlasoval, a to môže byť v budúcnosti problém. Podstatné ale je, že sme traumatizovali spoločnosť takmer celý jeden rok,“ ozrejmil Kollár. Jozef Mihál zo strany Spolu sa rešpektuje práva prezidentky. „Je škoda, že celá táto sága bola zakončená nechutným vystúpením pána Fica, ktorý celý čas robil všetko preto, aby sa na Ústavný súd SR dostal. Mňa osobne teší, hoci nie som škodoradostný, že sa mu to nepodarilo. Rešpektujme pravidlá demokracie, parlament má jednu kompetenciu a prezidentka ďalšiu,“ povedal Mihál.


Irán úspešne otestoval novú raketu s plochou dráhou letu

Test rakety bol súčasťou prehliadky pri príležitosti osláv 40. výročia islamskej revolúcie.

TEHERÁN. Irán v sobotu oznámil úspešný test novej rakety s plochou dráhou letu, ktorá má dolet viac ako 1350 kilometrov, informovala agentúra AFP. Minister obrany Amír Hátamí štátnej televízii povedal, že test bol úspešný a raketa nazvaná Havíze s presnosťou zasiahla cieľ vo vzdialenosti 1200 kilometrov. "Dá sa pripraviť na odpálenie v krátkom čase a letí v malej nadmorskej výške," povedal. Raketa zem-zem Havíze je podľa jeho slov predĺženou rukou Iránskej islamskej republiky pri obrane. Test rakety bol súčasťou prehliadky zbraní pri príležitosti osláv 40. výročia islamskej revolúcie z roku 1979. Oslavy, ktoré potrvajú desať dní, sa začali v piatok. Irán predtým dobrovoľne obmedzil dolet svojich rakiet na 2000 kilometrov, čo stačí na zasiahnutie Izraela alebo základní Západu v oblasti Blízkeho východu. Spojené štáty a ich spojenci však Teherán obviňujú, že vyvíja silnejšie rakety, ktoré môžu ohroziť aj Európu. Osem členských krajín EÚ v decembri potvrdilo na pôde OSN svoje odhodlanie pokračovať v plnení jadrovej dohody s Iránom z roku 2015, zároveň však vyzvali Teherán, aby ukončil "destabilizujúce regionálne aktivity", kam patrí obzvlášť odpaľovanie balistických rakiet.


Iránka pracujúca pre britskú organizáciu strávi vo väzení desať rokov

Iránka sa mala priznať k spolupráci s britskými tajnými službami.

TEHERÁN. Odvolací súd v Iráne potvrdil desaťročný trest odňatia slobody v prípade pracovníčky britskej kultúrnej inštitúcie Britská rada (British Council), ktorej aktivity opísal hovorca iránskeho súdnictva ako "kultúrnu infiltráciu". Aras Amiríovú, Iránku žijúcu v Londýne, zadržali iránske orgány v roku 2018, keď prišla do svojej vlasti navštíviť príbuzných. Informovala o tom v utorok tlačová agentúra AFP, ktorá však nespomenula, z akého činu bola Amíríová obvinená. Podľa staršej správy stanice BBC išlo o "konanie proti národnej bezpečnosti" Iránu, pričom tamojšie súdnictvo tvrdí, že sa priznala k spolupráci s britskými spravodajskými službami. Britská rada obvinenia voči svojej pracovníčke dôrazne odmietla. Iránsky portál Mizan Online citoval vyjadrenie hovorcu iránskej justície Gholámhosejna Esmáílího, podľa ktorého si Amíríová uvedený trest "už odpykáva". "Túto osobu... sme identifikovali pre jej kultúrnu infiltráciu do spoločnosti prostredníctvom umenia a jej rozšírených aktivít," povedal hovorca. Mizan Online podľa AFP informoval aj o pôvodnom rozsudku v prípade Amíríovej z 13. mája, keď uviedol, že odsúdená sa "otvorene priznala". Esmáílí sa vtedy takisto vyjadril, že táto pracovníčka Britskej rady bola poverená tvorbou a riadením projektov kultúrnej "infiltrácie". Iránske úrady už pred viac než desaťročím nechali uzavrieť pobočku Britskej rady v Teheráne, ktorá podľa Esmáílího vyvíjala "ilegálne aktivity". Najnovší rozsudok bol oznámený v čase zvýšeného napätia medzi Iránom a Britániou v súvislosti so zadržaním iránskeho tankera v Gibraltári zo začiatku júla. Iránske súdnictvo informovalo v utorok aj o verdikte v prípade dvojice obvinenej zo špionáže pre Izrael. Jedna z týchto osôb má dvojaké iránsko-britské občianstvo. Podľa vyhlásenia prevzatého AFP ide o ženu identifikovanú ako Anúše Ašúríová, ktorá má spolu s Iráncom Alím Džoharím stráviť vo väzení desať rokov.


Meteorológovia varujú pred ďalšou vlnou horúčav

Teploty môžu v niektorých okresoch dosiahnuť až 33 stupňov Celzia.

BRATISLAVA. Slovenský hydrometeorologický ústav (SHMÚ) varuje pred víkendovými horúčavami, ktoré dosiahnu v niektorých okresoch až 33 stupňov Celzia. Informuje o tom na svojom webe. Na sobotu vydali meteorológovia výstrahu prvého stupňa v niekoľkých okresoch Bratislavského, Nitrianskeho a Trnavského kraja, kde môže dosiahnuť teplota medzi 14.00 až 18.00 h až 33 stupňov Celzia. V rovnakom čase v nedeľu môže dosiahnuť teplota 33 stupňov Celzia v piatich slovenských krajoch.


Island obviňujú zo zabitia vzácneho vráskavca obrovského

Island väčšinu veľrybieho mäsa odpredáva do Japonska.

REYKJAVÍK. Islandskí veľrybári čelia obvineniam, že zabili vzácneho vráskavca obrovského, jedného z najväčších tvorov žijúcich na planéte. Na fotografiách, ktoré predložili aktivisti, je vidno obrovského morského živočícha, ako ho v prístave porciujú na export, informovala vo štvrtok stanica BBC. Niekoľko expertov z daných záberov usúdilo, že ide o mladého vráskavca obrovského - veľrybí druh, ktorý nie je lovený od roku 1978. Príslušná veľrybárska spoločnosť tvrdí, že ide o hybrid vráskavca obrovského a vráskavca myšok. Na určenie identity veľryby budú preto potrebné genetické testy DNA. Hlavným dôvodom týchto opatrení je zistiť, či zabitie veľryby nie je v rozpore s islandskými zákonmi. Vráskavec obrovský, s hmotnosťou 200 ton a dĺžkou 30 metrov, sa dostal na pokraj vyhynutia v 60. rokoch, keď sa stal chráneným druhom na základe smerníc Medzinárodnej veľrybárskej komisie. Situácia je odlišná pre vráskavca myšok. Zatiaľ čo platí medzinárodné moratórium na zabíjanie všetkých veľrýb, Island nesúhlasí s tým, že vráskavce myšok sú ohrozené, a umožňuje ich výlov. Kríženci oboch zmienených druhov sú však z legislatívnej stránky sivou zónou, tvrdia špecialisti, pretože veľrybárom to umožňuje argumentovať, že sa pri výlove jednoducho pomýlili. "Ak ide o vráskavca obrovského, bolo by to ilegálne a príslušná spoločnosť by mohla dostať pokutu a prísť o licenciu na lov veľrýb," uviedol Arne Feuerhahn z ochranárskeho združenia Hard to Port, ktoré dokumentuje tento prípad. Z fotografií vyplýva, že s najväčšou pravdepodobnosťou ide o vzácneho vráskavca obrovského. "Má všetky jeho charakteristické znaky, najmä sfarbenie. Je takmer nemožné, aby si ho mohol skúsený pozorovateľ na mori zmýliť s niečím iným," uviedol Phillip Clapham z amerického Národného úradu pre oceán a atmosféru (NOAA). Špecialisti sú presvedčení, že výskyt krížencov daných dvoch druhov je pri pobreží Islandu zriedkavý. "Od roku 1983 sme zaznamenali iba päť prípadov," vyhlásila Astrid Fuchsová z ochranárskeho združenia Whale and Dolphin Conservation (WDC). Island väčšinu veľrybieho mäsa odpredáva do Japonska, ktoré je jednou z mála krajín, ktoré odmietajú medzinárodný konsenzus ohľadom ochrany veľrýb. Ak sa však dokáže, že ulovená veľryba je vráskavec obrovský, jeho mäso nebude možné legálne exportovať nikam.